cyanic-selkie/wikianc huggingface dataset:
ಮ್ಯಾಸಚೂಸೆಟ್ಸ್ ಇನ್‌ಸ್ಟಿಟ್ಯೂಟ್‌ ಆಫ್ ಟೆಕ್ನಾಲಜಿ
ವಾಸ್ತುಶಿಲ್ಪ
right|thumb|200px|CSAIL, LIDS, ಮತ್ತು ಭಾಷಾಶಾಸ್ತ್ರ ಹಾಗೂ ತತ್ತ್ವಶಾಸ್ತ್ರದ ವಿಭಾಗಗಳನ್ನು ಸ್ಟಾಟಾ ಸೆಂಟರ್‌ ಒಳಗೊಂಡಿದೆ MITಯ ವಾಸ್ತುಶಿಲ್ಪಶಾಸ್ತ್ರ ಶಾಲೆಯು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಮೊಟ್ಟಮೊದಲನೆಯದಾಗಿದ್ದು, ಅನೌಪಚಾರಿಕ (ಅಥವಾ ಪ್ರಗತಿಶೀಲ) ಕಟ್ಟಡಗಳನ್ನು ನಡೆಸುವಲ್ಲಿನ ಒಂದು ಇತಿಹಾಸವನ್ನು ಹೊಂದಿದೆ. ಕೇಂಬ್ರಿಜ್‌ ಆವರಣದಲ್ಲಿ ನಿರ್ಮಿಸಲಾದ ಮತ್ತು 1916ರಲ್ಲಿ ಸಂಪೂರ್ಣಗೊಳಿಸಲಾದ ಮೊಟ್ಟಮೊದಲ ಕಟ್ಟಡಗಳು, ಅವುಗಳ ನಿರ್ಮಾಣದ ಮೇಲ್ವಿಚಾರಣೆಯನ್ನು ನೋಡಿಕೊಂಡ ಸಂಸ್ಥೆಯ ಅಧ್ಯಕ್ಷ ರಿಚರ್ಡ್‌ ಮಾಕ್ಲೌರಿನ್‌ನ ನೆನಪಿಗಾಗಿ ಅಧಿಕೃತವಾಗಿ ಮ್ಯಾಕ್ಲೌರಿಯನ್ ಬಿಲ್ಡಿಂಗ್ಸ್‌ ಎಂದೇ ಹೆಸರಾಗಿವೆ. ವಿಲಿಯಂ ವೆಲ್ಲೆಸ್‌ ಬೋಸ್ವರ್ತ್‌ನಿಂದ ವಿನ್ಯಾಸಗೊಳಿಸಲ್ಪಟ್ಟ ಈ ಭವ್ಯವಾದ ಕಟ್ಟಡಗಳು, ಜಲ್ಲಿಗಾರೆಯಿಂದ (ಕಾಂಕ್ರೀಟ್‌ನಿಂದ) ನಿರ್ಮಿಸಲ್ಪಟ್ಟವು. ಹೀಗಾಗಿ U.S.ನಲ್ಲಿನ ಒಂದು ಉದ್ಯಮೇತರ — ವಿಶ್ವವಿದ್ಯಾಲಯಕ್ಕಿಂತ ಇನ್ನೂ ಕಡಿಮೆಯಿರುವ — ಕಟ್ಟಡಕ್ಕೆ ಸಂಬಂಧಿಸಿದಂತೆ ಇದು ಮೊಟ್ಟಮೊದಲನೆಯದಾಗಿದೆ. ಆದರ್ಶ ಸ್ಥಿತಿಯ ನಗರ ಸೌಂದರ್ಯ ಆಂದೋಲನವು ಬೋಸ್ವರ್ತ್‌ನ ವಿನ್ಯಾಸದ ಮೇಲೆ ಅತೀವವಾದ ಪ್ರಭಾವ ಬೀರಿದೆ. ಸ್ಮಾರಕ ಭವನದ-ರೀತಿಯಲ್ಲಿರುವ ದೊಡ್ಡ ಗುಮ್ಮಟದಂಥ ಮಹಲನ್ನು ಈ ವಿನ್ಯಾಸವು ಒಳಗೊಂಡಿದೆ. ವಾರ್ಷಿಕ ಪದವಿ ಪ್ರದಾನ ಸಮಾರಂಭಗಳನ್ನು ನಡೆಸಲಾಗುವ ಕಿಲಿಯನ್‌ ಕೋರ್ಟ್‌ಗೆ ಮೇಲ್ಮಟ್ಟದಲ್ಲಿರುವ ಬಾರ್ಕರ್ ಎಂಜಿನಿಯರಿಂಗ್‌ ಲೈಬ್ರರಿಯನ್ನು ಈ ಭವ್ಯ ಮಹಲು ಒಳಗೊಂಡಿದೆ. ಕಿಲಿಯನ್ ಕೋರ್ಟ್‌ನ ಸುತ್ತಮುತ್ತ ಇರುವ ಸುಣ್ಣದ ಕಲ್ಲಿನ ಹೊದಿಕೆಯ ಕಟ್ಟಡಗಳ ಅಲಂಕರಣಪಟ್ಟಿಗಳ ಮೇಲೆ ಪ್ರಮುಖ ವಿಜ್ಞಾನಿಗಳು ಹಾಗೂ ದಾರ್ಶನಿಕರ ಹೆಸರುಗಳನ್ನು ಕೆತ್ತಲಾಗಿದೆ. ಮ್ಯಾಸಚೂಸೆಟ್ಸ್ ಮಾರ್ಗದ ಉದ್ದಕ್ಕೂ ಇರುವ ಭವ್ಯವಾದ ಕಟ್ಟಡ 7ರ ಒಳಾಂಗಣವು ಮಹತ್ತರವಾದ ಚಾವಡಿದಾರಿಗೆ ಮತ್ತು ಆವರಣದ ಉಳಿದ ಭಾಗಕ್ಕೆ ಪ್ರವೇಶದ್ವಾರ ಎಂದು ಪರಿಗಣಿಸಲ್ಪಟ್ಟಿದೆ.ಆಲ್ವಾರ್ ಆಲ್ಟೋನ ಬೇಕರ್ ಹೌಸ್‌ (1947), ಈರೋ ಸಾರಿನೆನ್‌‌ನ ಚಾಪೆಲ್ ಅಂಡ್ ಆಡಿಟೋರಿಯಂ (1955), ಮತ್ತು I.M. ಪೀಯ ಗ್ರೀನ್‌, ಡ್ರೇಫಸ್‌, ಲ್ಯಾಂಡಾ, ಮತ್ತು ವೈಸ್ನರ್‌ ಕಟ್ಟಡಗಳು ಯುದ್ಧಾನಂತರದ ಆಧುನಿಕ ವಾಸ್ತುಶಿಲ್ಪಶಾಸ್ತ್ರದ ಉನ್ನತ ಸ್ವರೂಪಗಳನ್ನು ಪ್ರತಿನಿಧಿಸುತ್ತವೆ. ಫ್ರಾಂಕ್‌ ಗೆಹ್ರಿಯ ಸ್ಟಾಟಾ ಸೆಂಟರ್‌ (2004), ಸ್ಟೀವನ್ ಹಾಲ್‌‌ನ ಸಿಮನ್ಸ್‌ ಹಾಲ್‌ (2002), ಚಾರ್ಲ್ಸ್‌ ಕೊರ್ರಿಯಾದ ಬಿಲ್ಡಿಂಗ್‌ 46 (2005), ಫಮಿಹಿಕೊ ಮಾಕಿಯ ಮೀಡಿಯಾ ಲ್ಯಾಬ್‌ ಎಕ್ಸ್‌ಟೆನ್ಷನ್‌ (2009) ರೀತಿಯ ತೀರಾ ಇತ್ತೀಚಿನ ಕಟ್ಟಡಗಳು ಬಾಸ್ಟನ್‌ ಪ್ರದೇಶದ ಸ್ಥಿರಸ್ವರೂಪದ ವಾಸ್ತುಶಿಲ್ಪಶಾಸ್ತ್ರದ ಪೈಕಿ ವಿಭಿನ್ನವಾಗಿದ್ದು, ಆವರಣದ ಸಮಕಾಲೀನ "ತಾರಾವಾಸ್ತುಶಿಲ್ಪ"ದ ಉದಾಹರಣೆಗಳಾಗಿ ನಿಲ್ಲುತ್ತವೆ. ಈ ಕಟ್ಟಡಗಳ ಎಲ್ಲ ಕಾಲದಲ್ಲೂ ಜನಪ್ರಿಯ ರೀತಿಯಲ್ಲಿ ಪುರಸ್ಕರಿಸಲ್ಪಟ್ಟಿಲ್ಲ; ಪ್ರಿನ್ಸ್‌ಟನ್‌ ಅವಲೋಕನವು "ಪುಟ್ಟದಾದ, ನೋಡಲು ಸಹ್ಯವಾಗಿರದ, ಅಥವಾ ಎರಡೂ ಲಕ್ಷಣಗಳನ್ನು" ಒಳಗೊಂಡಿರುವ ಆವರಣಗಳ ಇಪ್ಪತ್ತು ಶಾಲೆಗಳ ಒಂದು ಪಟ್ಟಿಯಲ್ಲಿ MITಯನ್ನು ಸೇರಿಸಿದೆ.
ವಸತಿ ವ್ಯವಸ್ಥೆ
thumb|right|200px|ಸಿಮನ್ಸ್‌ ಹಾಲ್‌ನ್ನು 2002ರಲ್ಲಿ ಸಂಪೂರ್ಣಗೊಳಿಸಲಾಯಿತು ಸ್ನಾತಕಪೂರ್ವ ವಿದ್ಯಾರ್ಥಿಗಳಿಗೆ ನಾಲ್ಕು-ವರ್ಷ ಅವಧಿಯ ವಿದ್ಯಾರ್ಥಿ ನಿಲಯ ವಸತಿ ವ್ಯವಸ್ಥೆಯ ಖಾತರಿಯನ್ನು ನೀಡಲಾಗುತ್ತದೆ. ಕೆಲಸ ಮಾಡುವ ಕಡೆಯೇ ವಾಸಿಸುವ ಪದವೀಧರ ವಿದ್ಯಾರ್ಥಿ ಬೋಧಕರು ಹಾಗೂ ಬೋಧನಾ ವಿಭಾಗದ ಶಾಲಾಪಾರುಪತ್ಯಗಾರರನ್ನು ಆವರಣದಲ್ಲಿನ ವಸತಿ ವ್ಯವಸ್ಥೆಯು ಒದಗಿಸುತ್ತದೆ. ವಿದ್ಯಾರ್ಥಿಗಳಿಗೆ ನೆರವಾಗುವುದರ ಜೊತೆಗೆ ಅವರಿಗೆ ವೈದ್ಯಕೀಯ ಅಥವಾ ಮಾನಸಿಕ ಆರೋಗ್ಯದ ಸಮಸ್ಯೆಗಳು ತಲೆದೋರಿದಾಗ ಅವರ ಮೇಲ್ವಿಚಾರಣೆ ಮಾಡುವ ಪಾತ್ರವನ್ನೂ ಇವರು ವಹಿಸುತ್ತಾರೆ. ಸಂಸ್ಥೆಯ ಆವರಣವನ್ನು ಪ್ರವೇಶಿಸಿದ ನಂತರ ತಮ್ಮ ವಿಶ್ರಾಂತಿ ಪಡಸಾಲೆ ಹಾಗೂ ಮಹಡಿಯನ್ನು ಆಯ್ದುಕೊಳ್ಳಲು ವಿದ್ಯಾರ್ಥಿಗಳಿಗೆ ಅನುಮತಿ ನೀಡಲಾಗುತ್ತದೆ. ಇಲ್ಲಿರಲು ಬರುವ ಗುಂಪುಗಳಲ್ಲಿ ವೈವಿಧ್ಯಮಯ ಸಮುದಾಯಗಳು ಕಂಡುಬರುತ್ತವೆಯಾದ್ದರಿಂದ, ಮ್ಯಾಸಚೂಸೆಟ್ಸ್ ಮಾರ್ಗದಲ್ಲಿ ಮತ್ತು ಅದರ ಪೂರ್ವಭಾಗದಲ್ಲಿರುವ ವಿಶ್ರಾಂತಿ ಪಡಸಾಲೆಗಳು ಪ್ರತಿಸಾಂಸ್ಕೃತಿಕ ಚಟುವಟಿಕೆಗಳಲ್ಲಿ ತಮ್ಮನ್ನು ವಿಶಿಷ್ಟವಾಗಿ ಹೆಚ್ಚು ತೊಡಗಿಸಿಕೊಂಡಿರುತ್ತವೆ. ಏಕ ಪದವೀಧರ ವಿದ್ಯಾರ್ಥಿಗಳಿಗಾಗಿ ಐದು ವಿದ್ಯಾರ್ಥಿನಿಲಯಗಳನ್ನು, ಹಾಗೂ ಕುಟುಂಬಗಳಿಗಾಗಿ ಆವರಣದಲ್ಲಿ ಎರಡು ವಾಸದ ಮಹಡಿಯ ಕಟ್ಟಡಗಳನ್ನೂ ಸಹ MITಯು ಹೊಂದಿದೆ. MITಯು ಅತ್ಯಂತ ಸಕ್ರಿಯವಾಗಿರುವ ಗ್ರೀಕ್‌ ಮತ್ತು ಸಹಕಾರಿ ವ್ಯವಸ್ಥೆಯೊಂದನ್ನು ಹೊಂದಿದೆ. MITಯ ಸ್ನಾತಕಪೂರ್ವ ಪುರುಷ ವಿದ್ಯಾರ್ಥಿಗಳ ಪೈಕಿ ಸುಮಾರು ಒಂದರ್ಧಭಾಗ ಮತ್ತು ಸ್ನಾತಕಪೂರ್ವ ಮಹಿಳಾ ವಿದ್ಯಾರ್ಥಿಗಳ ಪೈಕಿ ಮೂರನೇ ಒಂದು ಭಾಗಗಳು MITಯ 36 ಪುರುಷ ವಿದ್ಯಾರ್ಥಿ ಸಂಘಗಳು, ಮಹಿಳಾ ಸಂಘಗಳು, ಮತ್ತು ವಾಸಿಸುವ ಸ್ವತಂತ್ರ ಗುಂಪುಗಳಲ್ಲಿ (FSILGಗಳು) ಒಂದರೊಂದಿಗೆ ಸೇರಿಕೊಂಡಿವೆ. MITಯ ಐತಿಹಾಸಿಕ ತಾಣವು ಬ್ಯಾಕ್‌ ಬೇಯಲ್ಲಿರುವುದರಿಂದ, ಬಹುತೇಕ FSILGಗಳು ನದಿಯ ಆ ಬದಿಯಲ್ಲಿ ನೆಲೆಗೊಂಡಿವೆ. ಆದರೆ ಎಂಟು ಪುರುಷ ವಿದ್ಯಾರ್ಥಿ ಸಂಘಗಳು MITಯ ಪಶ್ಚಿಮ ಆವರಣ ಮತ್ತು ಕೇಂಬ್ರಿಜ್‌ನಲ್ಲಿ ನೆಲೆಗೊಂಡಿವೆ. ಫಿ ಗಾಮಾ ಡೆಲ್ಟಾ ಕೂಟಕ್ಕೆ ಸೇರಿದ ಓರ್ವ ಹೊಸ ಸದಸ್ಯನಾದ ಸ್ಕಾಟ್‌ ಕ್ರುಯೆಗರ್‌ನ ಮರಣಾನಂತರ‌, ವಿದ್ಯಾರ್ಥಿ ನಿಲಯದ ವ್ಯವಸ್ಥೆಯಲ್ಲೇ ಎಲ್ಲಾ ಹೊಸಬರೂ ವಾಸಿಸಬೇಕೆಂದು MITಯು ಆದೇಶಿಸಿತು. ಆವರಣದಾಚೆಗಿನ 300ರಷ್ಟು ಹೊಸಬರನ್ನು ಇದಕ್ಕೂ ಮುಂಚಿತವಾಗಿ ಸದರಿ ಕೂಟಗಳು ಹಾಗೂ ಸ್ವತಂತ್ರವಾಗಿ ವಾಸಿಸುವ ಗುಂಪುಗಳು ಒಳಗೊಂಡಿದ್ದರಿಂದಾಗಿ, 2002ರಲ್ಲಿ ಸಿಮನ್ಸ್‌ ಹಾಲ್‌ ಪ್ರಾರಂಭವಾಗುವವರೆಗೂ ಹೊಸ ಕಾರ್ಯನೀತಿಯು ಜಾರಿಗೆ ಬರಲಿಲ್ಲ.
ಶೈಕ್ಷಣಿಕ ಸ್ವರೂಪಗಳು
MITಯು ಒಂದು ಬೃಹತ್ತಾದ, ಶ್ರೇಷ್ಠಮಟ್ಟದ ವಾಸದ ವ್ಯವಸ್ಥೆಯನ್ನೊಳಗೊಂಡ, ಬಹುಮಟ್ಟಿಗೆ ಪದವೀಧರ/ವೃತ್ತಿಪರ ಸಂಶೋಧನೆಯ ವಿಶ್ವವಿದ್ಯಾಲಯವಾಗಿದೆ. ನಾಲ್ಕು ವರ್ಷದ, ಪೂರ್ಣಾವಧಿಯ ಸ್ನಾತಕಪೂರ್ವ ವಿದ್ಯಾರ್ಥಿ ಬೋಧನಾ ವ್ಯಾಸಂಗಕ್ರಮವು "ಸಂತುಲಿತ ಕಲೆಗಳು & ವಿಜ್ಞಾನಗಳು/ವೃತ್ತಿಗಳು" ಎಂದು ವರ್ಗೀಕರಿಸಲ್ಪಟ್ಟಿದೆ. ಇಲ್ಲಿನ ಒಂದು ಶ್ರೇಷ್ಠಮಟ್ಟದ ಪದವೀಧರ ಸಹಜೀವನ ಮತ್ತು ಪ್ರವೇಶಗಳು "ಹೆಚ್ಚು ಆಯ್ಕೆಯ, ಕಡಿಮೆ ಪ್ರಮಾಣದ ಒಳ ವರ್ಗಾವಣೆಯ" ಸ್ವರೂಪದಲ್ಲಿ ನಿರೂಪಿಸಲ್ಪಟ್ಟಿವೆ. ಪದವೀಧರ ವ್ಯಾಸಂಗಕ್ರಮವು "ವ್ಯಾಪಕವಾದ" ವ್ಯಾಸಂಗಕ್ರಮ ಎಂದು ವರ್ಗೀಕರಿಸಲ್ಪಟ್ಟಿದೆ. ನ್ಯೂ ಇಂಗ್ಲಂಡ್‌ ಅಸೋಸಿಯೇಷನ್ ಆಫ್ ಸ್ಕೂಲ್ಸ್‌ ಅಂಡ್ ಕಾಲೇಜಸ್‌‌ನಿಂದ ವಿಶ್ವವಿದ್ಯಾಲಯವು ಅಧಿಕೃತ ಮನ್ನಣೆ ಪಡೆದಿದೆ. ಎಂಜಿನಿಯರಿಂಗ್‌ ಶಾಲೆಯು 1994ರಲ್ಲಿ ಮೊಟ್ಟಮೊದಲ ಬಾರಿಗೆ ಫಲಿತಾಂಶಗಳನ್ನು ಪ್ರಕಟಿಸಿದಾಗಿನಿಂದ, ಪದವೀಧರ ಮತ್ತು ಸ್ನಾತಕಪೂರ್ವ ವಿದ್ಯಾರ್ಥಿ ವ್ಯಾಸಂಗ ಕ್ರಮಗಳ ಪೈಕಿ ಮೊದಲ ಶ್ರೇಯಾಂಕವನ್ನು U.S. ನ್ಯೂಸ್‌ & ವರ್ಲ್ಡ್‌ ರಿಪೋರ್ಟ್‌ ನಿಂದ ಪಡೆದಿದೆ. ತಂತ್ರಜ್ಞಾನ ಮತ್ತು ನಿಸರ್ಗ ವಿಜ್ಞಾನಗಳ ಕ್ಷೇತ್ರಗಳಲ್ಲಿ, 2009ರ ಟೈಮ್ಸ್‌ ಹೈಯರ್ ಎಜುಕೇಷನ್‌-QS ವರ್ಲ್ಡ್‌ ಯೂನಿವರ್ಸಿಟಿ ರ್ಯಾಂಕಿಂಗ್ಸ್‌ ವತಿಯಿಂದ MITಯು ಅಂತರರಾಷ್ಟ್ರೀಯ ಮಟ್ಟದಲ್ಲಿ 1ನೇ ಶ್ರೇಯಾಂಕವನ್ನು ಪಡೆಯಿತು. US ಸಂಶೋಧನಾ ವಿಶ್ವವಿದ್ಯಾಲಯಗಳ ಕುರಿತಾಗಿ 1995ರಲ್ಲಿ ಬಂದ ರಾಷ್ಟ್ರೀಯ ಸಂಶೋಧನಾ ಮಂಡಳಿಯ ಒಂದು ಅಧ್ಯಯನವು MITಗೆ "ಪ್ರಖ್ಯಾತಿ"ಗೆ ಸಂಬಂಧಿಸಿ ಮೊದಲ ಸ್ಥಾನವನ್ನೂ, "ಪ್ರಸ್ತುತಿಗಳು ಹಾಗೂ ಬೋಧನಾ ವಿಭಾಗದ ಪ್ರಶಸ್ತಿಗಳಲ್ಲಿ" ನಾಲ್ಕನೇ ಸ್ಥಾನವನ್ನೂ ನೀಡಿದೆ. ಸ್ನಾತಕಪೂರ್ವ ವಿದ್ಯಾರ್ಥಿ ಅರ್ಜಿದಾರರು MITಗೆ 4ನೇ ಅತ್ಯಂತ ಆದ್ಯತಾಪೂರ್ವಕ ಕಾಲೇಜಿನ ಶ್ರೇಯಾಂಕವನ್ನು ನೀಡಿದ್ದಾರೆ ಎಂದು 2005ರ ಒಂದು ಅಧ್ಯಯನವು ಕಂಡುಕೊಂಡಿದೆ. Ranking Web ನ ಪ್ರಕಾರ, MITಯು ಮುಕ್ತ ಪ್ರವೇಶದ ಮತ್ತು ವಿದ್ಯುನ್ಮಾನ ಮಾಧ್ಯಮದಲ್ಲಿನ ಶೈಕ್ಷಣಿಕ ಪ್ರಕಟಣೆಯೊಂದಿಗಿನ (ಓಪನ್‌ ಆಕ್ಸೆಸ್‌ ಅಂಡ್‌ ಇಲೆಕ್ಟ್ರಾನಿಕ್‌ ಅಕಾಡೆಮಿಕ್‌ ಪಬ್ಲಿಕೇಷನ್‌) ತನ್ನ ಬದ್ಧತೆಗಾಗಿ ವಿಶ್ವದಲ್ಲೇ ಮೊದಲ ಸ್ಥಾನವನ್ನು (ಜನವರಿ 2009) ಗಳಿಸಿದೆ.
ತರಗತಿಗಳು
ಜನರಲ್‌ ಇನ್‌ಸ್ಟಿಟ್ಯೂಟ್‌ ರಿಕ್ವೈರ್‌ಮೆಂಟ್ಸ್‌ (GIRಗಳು) ಎಂದು ಕರೆಯಲಾದ ಒಂದು ವ್ಯಾಪಕವಾದ ಸಾರ-ಪಠ್ಯಕ್ರಮವನ್ನು ಸ್ನಾತಕಪೂರ್ವ ವಿದ್ಯಾರ್ಥಿಗಳು ಸಂಪೂರ್ಣಗೊಳಿಸುವುದು ಅತ್ಯಗತ್ಯ. ವಿಜ್ಞಾನ ಮತ್ತು ಎಂಜಿನಿಯರಿಂಗ್‌ ಪ್ರಧಾನ ಪಠ್ಯವಿಷಯಗಳಲ್ಲಿನ ತರಗತಿಗಳಿಗಾಗಿರುವ ಪೂರ್ವಾಪೇಕ್ಷಿತಗಳಾಗಿ ಅಥವಾ ಪೂರ್ವಾರ್ಹತಾ ವಿಷಯಗಳಾಗಿ ಹೊಸ ವಿದ್ಯಾರ್ಥಿಯ ವರ್ಷದ ಅವಧಿಯಲ್ಲಿ ವಿಜ್ಞಾನದ ಅವಶ್ಯಕತೆಯು ಸಾಮಾನ್ಯವಾಗಿ ಸಂಪೂರ್ಣಗೊಳಿಸಲ್ಪಟ್ಟಿರುತ್ತದೆ. ಇದು ಸಾಂಪ್ರದಾಯಿಕ ಯಂತ್ರಶಾಸ್ತ್ರ ಮತ್ತು ವಿದ್ಯುತ್ತು ಮತ್ತು ಕಾಂತತ್ವ ವಿಷಯವನ್ನು ಒಳಗೊಳ್ಳುವ ಭೌತಶಾಸ್ತ್ರ ತರಗತಿಗಳ ಎರಡು ಅರ್ಧವಾರ್ಷಿಕ ವ್ಯಾಸಂಗಾವಧಿಗಳು; ಸಿಂಗಲ್ ವೇರಿಯಬಲ್ ಕ್ಯಾಲ್ಕ್ಯುಲಸ್‌ ಮತ್ತು ಮಲ್ಟಿ ವೇರಿಯಬಲ್ ಕ್ಯಾಲ್ಕ್ಯುಲಸ್‌ ವಿಷಯವನ್ನು ಒಳಗೊಳ್ಳುವ ಗಣಿತದ ಎರಡು ಅರ್ಧವಾರ್ಷಿಕ ವ್ಯಾಸಂಗಾವಧಿಗಳು; ರಸಾಯನಶಾಸ್ತ್ರದ ಒಂದು ಅರ್ಧವಾರ್ಷಿಕ ವ್ಯಾಸಂಗಾವಧಿ, ಮತ್ತು ಜೀವಶಾಸ್ತ್ರದ ಒಂದು ಅರ್ಧವಾರ್ಷಿಕ ವ್ಯಾಸಂಗಾವಧಿ- ಇಷ್ಟನ್ನು ಒಳಗೊಳ್ಳುತ್ತದೆ. ಸ್ನಾತಕಪೂರ್ವ ವಿದ್ಯಾರ್ಥಿಗಳು ತಮ್ಮ ಪ್ರಧಾನ ಪಠ್ಯವಿಷಯದಲ್ಲಿ ಒಂದು ಪ್ರಯೋಗಾಲಯ ತರಗತಿ, ಎಂಟು ಮಾನವಿಕಗಳು, ಕಲೆಗಳು, ಮತ್ತು ಸಮಾಜ ವಿಜ್ಞಾನಗಳನ್ನು (HASS) ತರಗತಿಗಳು (ಕೇಂದ್ರೀಕರಣದ ವಿಷಯವೊಂದರಲ್ಲಿ ಕಡೇ ಪಕ್ಷ ಮೂರು ಮತ್ತು ಸಂಬಂಧಪಡದ ವಿಷಯಗಳಲ್ಲಿ ಮತ್ತೆ ನಾಲ್ಕು) ತೆಗೆದುಕೊಳ್ಳುವುದು ಅತ್ಯಗತ್ಯ, ಮತ್ತು ವಿಶ್ವವಿದ್ಯಾಲಯದ ಕ್ರೀಡಾತಂಡಕ್ಕೆ ಸೇರದ ಕ್ರೀಡಾಪಟುಗಳು ಕೂಡಾ ನಾಲ್ಕು ದೈಹಿಕ ಶಿಕ್ಷಣ ತರಗತಿಗಳನ್ನು ತೆಗೆದುಕೊಳ್ಳುವುದು ಕಡ್ಡಾಯವಾಗಿರುತ್ತದೆ. ವಿಜ್ಞಾನ, HASS, ಮತ್ತು ಇನ್‌ಸ್ಟಿಟ್ಯೂಟ್‌ ಲ್ಯಾಬ್‌ನ ಅಗತ್ಯಗಳಿಗೆ ಬದಲಾವಣೆಯನ್ನು ತರುವುದರೊಂದಿಗೆ ಪ್ರಸಕ್ತ GIR ವ್ಯವಸ್ಥೆಯನ್ನು ಸರಳೀಕರಿಸಬಹುದು ಎಂದು ಬೋಧನಾ ವಿಭಾಗದ ವಿಶೇಷ ಕಾರ್ಯಪಡೆಯೊಂದು 2006ರ ಮೇ ತಿಂಗಳಲ್ಲಿ ಶಿಫಾರಸು ಮಾಡಿತು.
left|thumb|200px|The ಮಹತ್ತರವಾದ ಚಾವಡಿದಾರಿಯು ಆವರಣದ ಮೂಲಕವಿರುವ ಒಂದು ಪ್ರಮುಖ ನಡುವಣಂಕವಾಗಿದೆ MIT ವ್ಯಾಸಂಗಪದ್ಧತಿಯ ಕ್ಲಿಷ್ಟತೆಯು "ಅಗ್ನಿಶಾಮಕ ಕೊಳಾಯಿಯಿಂದ ಕುಡಿಯುವುದು" ಎಂಬ ರೀತಿಯಲ್ಲಿ ಚಿತ್ರಿಸಲ್ಪಟ್ಟಿದ್ದರೂ ಸಹ, MITಯಲ್ಲಿನ ವೈಫಲ್ಯದ ಪ್ರಮಾಣ ಹಾಗೂ ಹೊಸವಿದ್ಯಾರ್ಥಿಗಳನ್ನು ಉಳಿಸಿಕೊಳ್ಳುವುದರ ಪ್ರಮಾಣವು ಇತರ ಬೃಹತ್ ಸಂಶೋಧನಾ ವಿಶ್ವವಿದ್ಯಾಲಯಗಳಿಗೆ ಹೋಲುವಂತಿದೆ. "ಉತ್ತೀರ್ಣ/ದಾಖಲೆ-ರಹಿತ" ಶ್ರೇಯಾಂಕ ಪದ್ಧತಿಯ ಅಸ್ತಿತ್ವದಿಂದಾಗಿ ಮೊದಲ ವರ್ಷದ ಸ್ನಾತಕಪೂರ್ವ ವಿದ್ಯಾರ್ಥಿಗಳಿಗಾಗಿರುವ ಒತ್ತಡದ ಕೆಲಭಾಗವು ಕುಗ್ಗಿದೆ. ಮೊದಲ (ಶರತ್ಕಾಲದ) ಅವಧಿಯಲ್ಲಿ, ತರಗತಿಯೊಂದರಲ್ಲಿ ಉತ್ತೀರ್ಣರಾದಾಗ ಮಾತ್ರವೇ ಹೊಸವಿದ್ಯಾರ್ಥಿಗಳ ಪ್ರತಿಲೇಖನಗಳು ದಾಖಲಿಸಲ್ಪಡುತ್ತವೆ. ಒಂದು ವೇಳೆ ತರಗತಿಯೊಂದರಲ್ಲಿ ಉತ್ತೀರ್ಣರಾಗದಿದ್ದಲ್ಲಿ ಯಾವುದೇ ಬಾಹ್ಯ ದಾಖಲೆಯೂ ಅಸ್ತಿತ್ವದಲ್ಲಿರುವುದಿಲ್ಲ. ಎರಡನೇ (ವಸಂತ ಋತುವಿನ) ಅವಧಿಯಲ್ಲಿ, ಪ್ರತಿಲೇಖನದಲ್ಲಿ ಉತ್ತೀರ್ಣದ ಶ್ರೇಯಾಂಕಗಳು (ABC) ಕಾಣಿಸಿಕೊಳ್ಳುತ್ತವೆ. ಒಂದು ವೇಳೆ ಉತ್ತೀರ್ಣವಾಗದಿದ್ದರೆ ಅದರ ಶ್ರೇಯಾಂಕಗಳನ್ನು ಮತ್ತೆ "ದಾಖಲೆ-ರಹಿತ" ಎಂದೇ ನಮೂದಿಸಲಾಗುತ್ತದೆ. ಬೋಧನಾ ವಿಭಾಗದ ನೇತೃತ್ವದ ಉಪನ್ಯಾಸಗಳು, ಪದವೀಧರ ವಿದ್ಯಾರ್ಥಿ ನೇತೃತ್ವದ ವಾಚನಗಳು, ಸಾಪ್ತಾಹಿಕ ಸಮಸ್ಯಾ ಸಂಚಯಗಳು (p-ಸೆಟ್‌ಗಳು), ಪ್ರಾಯೋಗಿಕ ಅಧ್ಯಯನ ತಂಡ, ಜನಸಮುದಾಯ, ಮತ್ತು ಟೆರ್ರಾಸ್ಕೋಪ್‌ನಂಥ ಪರ್ಯಾಯ ಪಠ್ಯಕ್ರಮಗಳ ಅಸ್ತಿತ್ವದ ಮೂಲಕ ವಿಷಯವನ್ನು ಬೋಧಿಸುವ ಪರೀಕ್ಷೆಗಳ ಒಂದು ಸಂಯೋಜನೆಯ ಮೇಲೆ ಬಹುತೇಕ ತರಗತಿಗಳು ಭರವಸೆಯಿಡುತ್ತವೆ. ಕಾಲಾನಂತರದಲ್ಲಿ, ವಿದ್ಯಾರ್ಥಿಗಳು "ಪ್ರಮಾಣಗ್ರಂಥಗಳನ್ನು" ಸಂಕಲಿಸುತ್ತಾರೆ. ಇದು ಸಮಸ್ಯೆಯ ಸಂಚಯ ಮತ್ತು ಪರೀಕ್ಷಾ ಪ್ರಶ್ನೆಗಳು ಹಾಗೂ ಉತ್ತರಗಳ ಸಂಗ್ರಹಗಳಾಗಿದ್ದು, ನಂತರದ ವಿದ್ಯಾರ್ಥಿಗಳಿಗಾಗಿ ಇವು ಪರಾಮರ್ಶನ ಗ್ರಂಥಗಳಂತೆ ಬಳಸಲ್ಪಡುತ್ತವೆ. 1970ರಲ್ಲಿ, ಇನ್‌ಸ್ಟಿಟ್ಯೂಟ್‌ ರಿಲೇಷನ್ಸ್‌ ವಿಭಾಗದ ಅಂದಿನ-ಮುಖ್ಯಾಧಿಕಾರಿಯಾಗಿದ್ದ ಬೆನ್ಸನ್‌ R. ಸ್ನೈಡರ್‌ ಎಂಬಾತ ದಿ ಹಿಡನ್ ಕರಿಕ್ಯುಲಮ್‌ ಎಂಬ ಕೃತಿಯನ್ನು ಪ್ರಕಟಿಸಿದ. ಪ್ರಕರಣ ಗ್ರಂಥಗಳ ಅಂತರ್ಗತ ಅಥವಾ ಸೂಚ್ಯ ಪಠ್ಯಕ್ರಮಗಳ ರೀತಿಯಲ್ಲಿನ ಅಲಿಖಿತ ಕಟ್ಟುಪಾಡುಗಳು ವಿರುದ್ಧ-ಪರಿಣಾಮಕಗಳಾಗಿವೆ; ತಮ್ಮ ಬೋಧನೆಯು ಪರಿಣಾಮಕಾರಿಯಾಗಿದೆ ಎಂದು ಪ್ರಾಧ್ಯಾಪಕರು ನಂಬುವ ರೀತಿಯಲ್ಲಿ ಮತ್ತು ವಿಷಯವನ್ನು ತಾವು ಕಲಿತುಕೊಂಡಿರುವುದಾಗಿ ವಿದ್ಯಾರ್ಥಿಗಳು ನಂಬುವ ರೀತಿಯಲ್ಲಿ ಅವು ಮರುಳುಗೊಳಿಸುತ್ತವೆ ಎಂಬುದು ಈ ಕೃತಿಯಲ್ಲಿ ಬಿಂಬಿತವಾಗಿದ್ದ ಆತನ ವಾದವಾಗಿತ್ತು.1969ರಲ್ಲಿ, ಸ್ನಾತಕಪೂರ್ವ ವಿದ್ಯಾರ್ಥಿ ಸಂಶೋಧನಾ ಅವಕಾಶಗಳ ವ್ಯಾಸಂಗಕ್ರಮವನ್ನು (ಅಂಡರ್‌ಗ್ರಾಜುಯೇಟ್‌ ರಿಸರ್ಚ್‌ ಆಪರ್ಚುನಿಟೀಸ್‌ ಪ್ರೋಗ್ರಾಂ-UROP) MITಯು ಪ್ರಾರಂಭಿಸಿತು. ಬೋಧನಾ ವಿಭಾಗದ ಸದಸ್ಯರು ಹಾಗೂ ಸಂಶೋಧಕರೊಂದಿಗೆ ಸ್ನಾತಕಪೂರ್ವ ವಿದ್ಯಾರ್ಥಿಗಳು ನೇರವಾಗಿ ಒಟ್ಟುಗೂಡಿ ಕೆಲಸಮಾಡಲು ಅನುವು ಮಾಡಿಕೊಡುವ ಉದ್ದೇಶ ಇದರದಾಗಿತ್ತು. ಮಾರ್ಗರೇಟ್‌ ಮ್ಯಾಕ್‌ವಿಕರ್‌‌ರಿಂದ ಸ್ಥಾಪಿಸಲ್ಪಟ್ಟ ಈ ವ್ಯಾಸಂಗಕ್ರಮವು, MITಯ "ಮಾಡುವುದರ ಮೂಲಕ ಕಲಿಯುವುದರ" ಸಿದ್ಧಾಂತದ ಮೇಲೆ ನಿರ್ಮಿತವಾಗಿದೆ. ಆಡುಮಾತಿನಲ್ಲಿ "UROPಗಳು" ಎಂದು ಕರೆಯಲ್ಪಡುವ ಸಂಶೋಧನಾ ಯೋಜನೆಗಳನ್ನು, UROP ವೆಬ್‌ಸೈಟ್‌ನಲ್ಲಿ ಕಂಡುಬರುವ ಪ್ರಕಟಣೆಗಳ ಮೂಲಕ ಅಥವಾ ಬೋಧನಾ ವಿಭಾಗದ ಸದಸ್ಯರನ್ನು ನೇರವಾಗಿ ಸಂಪರ್ಕಿಸುವ ಮೂಲಕ ವಿದ್ಯಾರ್ಥಿಗಳು ಪಡೆಯುತ್ತಾರೆ. 2,800ಕ್ಕೂ ಹೆಚ್ಚಿನ ಸ್ನಾತಕಪೂರ್ವ ವಿದ್ಯಾರ್ಥಿಗಳು, ಅಂದರೆ ವಿದ್ಯಾರ್ಥಿ ಸಮುದಾಯದ 70%ನಷ್ಟು ಭಾಗವು, ಶೈಕ್ಷಣಿಕ ಮಾನ್ಯತೆ, ವೇತನಕ್ಕಾಗಿ, ಅಥವಾ ಒಂದು ಸ್ವಯಂಸೇವಕ ಪರಿಕಲ್ಪನೆಯ ಆಧಾರದ ಮೇಲೆ ಪ್ರತಿವರ್ಷವೂ ಪಾಲ್ಗೊಳ್ಳುತ್ತದೆ. UROPಗಳಲ್ಲಿನ ತಮ್ಮ ಅನುಭವದ ಆಧಾರದ ಮೇಲೆ ವಿದ್ಯಾರ್ಥಿಗಳು ಪ್ರಸಿದ್ಧರಾಗುತ್ತಾರೆ, ಸ್ವಾಮ್ಯದ ಹಕ್ಕುಪತ್ರ ಅರ್ಜಿಗಳನ್ನು ಸಲ್ಲಿಸುತ್ತಾರೆ, ಮತ್ತು/ಅಥವಾ ಪ್ರಾರಂಭಾನುಕೂಲದ-ಕಂಪನಿಗಳನ್ನು ಪ್ರಾರಂಭಿಸುತ್ತಾರೆ. 2000ರಲ್ಲಿ ಆರಂಭಿಸಿ, MITಯು ಹೊಸ ತಂತ್ರಜ್ಞಾನ ವರ್ಧಿತ ಸಕ್ರಿಯ ಕಲಿಕೆಯ (ಟೆಕ್ನಾಲಜಿ ಎನ್‌ಹಾನ್ಸ್ಡ್‌ ಆಕ್ಟಿವ್‌ ಲರ್ನಿಂಗ್‌ - TEAL) ಪಾಠದ ಕೊಠಡಿಗಳನ್ನು ರೂಪಿಸಿತು. ದೊಡ್ಡ ಉಪನ್ಯಾಸ ಕೋಣೆಗಳಲ್ಲಿನ ಅಡೆತಡೆಗಳನ್ನು ನಿವಾರಿಸಲು ಈ ಪ್ರಯತ್ನವನ್ನು ಮಾಡಲಾಯಿತು. ಓರ್ವ ಹಳೆಯ ವಿದ್ಯಾರ್ಥಿ ಹಾಗೂ ಟೆರಾಡೈನ್‌ ಎಂಬ ಹೈಟೆಕ್‌ ಕಂಪನಿಯ ಸಹ-ಸಂಸ್ಥಾಪಕನಾದ ದಿವಂಗತ ಅಲೆಕ್ಸ್‌ ಡಿ'ಆರ್ಬೆಲಾಫ್‌ ಎಂಬಾತನಿಂದ ದೊರೆತ 10 ದಶಲಕ್ಷ $ ದೇಣಿಗೆಯ ಒಂದು ಭಾಗದಲ್ಲಿ ಇದನ್ನು ಕೈಗೊಳ್ಳಲಾಯಿತು.
ಸಂಶೋಧನೆ
2007ರಲ್ಲಿ, ಆವರಣದೊಳಗಿನ ಸಂಶೋಧನೆಗಾಗಿ MITಯು 598.3 ದಶಲಕ್ಷ $ ಹಣವನ್ನು ಖರ್ಚುಮಾಡಿತು. ಒಕ್ಕೂಟ ಸರ್ಕಾರದ ಪ್ರಾಯೋಜಿತ ಸಂಶೋಧನೆಯ ಅತಿದೊಡ್ಡ ಮೂಲವಾಗಿತ್ತು. ಆರೋಗ್ಯ ಮತ್ತು ಮಾನವಸೇವೆಗಳ ಇಲಾಖೆಯು 201.6 ದಶಲಕ್ಷ $ ಹಣವನ್ನು ಮಂಜೂರು ಮಾಡಿದರೆ, ರಕ್ಷಣಾ ಇಲಾಖೆಯು 90.6 ದಶಲಕ್ಷ $, ಇಂಧನ ಇಲಾಖೆಯು 64.9 ದಶಲಕ್ಷ $, ರಾಷ್ಟ್ರೀಯ ವಿಜ್ಞಾನ ಪ್ರತಿಷ್ಠಾನವು 65.1 ದಶಲಕ್ಷ $, ಮತ್ತು ನಾಸಾ 27.9 ದಶಲಕ್ಷ $ ಹಣವನ್ನು ಮಂಜೂರು ಮಾಡಿದವು. ಬೋಧನಾ ವಿಭಾಗದ ಜೊತೆಗೆ MITಯು ಸರಿಸುಮಾರು 3,500 ಸಂಶೋಧಕರನ್ನು ನೇಮಿಸಿಕೊಂಡಿದೆ. 2006ರ ಶೈಕ್ಷಣಿಕ ವರ್ಷದಲ್ಲಿ, MIT ಬೋಧನಾ ವಿಭಾಗದ ಸದಸ್ಯರು ಮತ್ತು ಸಂಶೋಧಕರು ಆವಿಷ್ಕರಣಗಳನ್ನು ಪ್ರಕಟಿಸಿದರು, 314 ಸ್ವಾಮ್ಯದ ಹಕ್ಕುಪತ್ರ ಅರ್ಜಿಗಳನ್ನು ಸಲ್ಲಿಸಿದರು, 149 ಸ್ವಾಮ್ಯದ ಹಕ್ಕುಪತ್ರಗಳನ್ನು ಸ್ವೀಕರಿಸಿದರು, ಮತ್ತು ರಾಯಧನಗಳು ಹಾಗೂ ಇತರ ಆದಾಯದ ಮೂಲಕ 129.2 ದಶಲಕ್ಷ $ ಹಣವನ್ನು ಗಳಿಸಿದರು.
right|thumb|150px|GNU ಪ್ರಾಜೆಕ್ಟ್‌ ಹಾಗೂ ಮುಕ್ತ ತಂತ್ರಾಂಶದ ವಿದ್ಯಮಾನವು MITಯಲ್ಲಿ ಹುಟ್ಟಿಕೊಂಡಿತು In ಇಲೆಕ್ಟ್ರಾನಿಕ್‌ ಶಾಸ್ತ್ರದಲ್ಲಿ, ಕಾಂತೀಯ ದಿಂಡಿನ ಸ್ಮೃತಿ (ಮ್ಯಾಗ್ನೆಟಿಕ್‌ ಕೋರ್ ಮೆಮರಿ), ರೇಡಾರ್‌, ಏಕ ಇಲೆಕ್ಟ್ರಾನು ಟ್ರಾನ್ಸಿಟ್ಸರ್‌ಗಳು, ಮತ್ತು ಜಡತ್ವಕ್ಕೆ ಸಂಬಂಧಿಸಿದ ಮಾರ್ಗದರ್ಶನ ನಿಯಂತ್ರಕಗಳು MITಯ ಸಂಶೋಧಕರಿಂದ ಆವಿಷ್ಕರಿಸಲ್ಪಟ್ಟವು ಇಲ್ಲವೇ ಗಣನೀಯ ಪ್ರಮಾಣದಲ್ಲಿ ಅಭಿವೃದ್ಧಿಪಡಿಸಲ್ಪಟ್ಟವು. ಹೆರಾಲ್ಡ್‌ ಯೂಜೀನ್‌ ಎಡ್ಗರ್ಟನ್‌ ಎಂಬಾತ ಅತಿ ವೇಗದ ಛಾಯಾಗ್ರಹಣ ಕ್ಷೇತ್ರದಲ್ಲಿನ ಓರ್ವ ಪ್ರಥಮಾನ್ವೇಷಕನಾಗಿದ್ದ. ಆಧುನಿಕ ಮಾಹಿತಿ ಸಿದ್ಧಾಂತದ ಬಹುಪಾಲನ್ನು ಕ್ಲಾಡ್‌ E.ಶನ್ನೊನ್‌ ಅಭಿವೃದ್ಧಿಪಡಿಸಿದ ಮತ್ತು ಅಂಕೀಯ-ಮಂಡಲ (ಡಿಜಿಟಲ್ ಸರ್ಕಿಟ್‌) ವಿನ್ಯಾಸ ಸಿದ್ಧಾಂತಕ್ಕೆ ಬೂಲಿಯನ್‌ ತರ್ಕವನ್ನು ಅನ್ವಯಿಸಬಹುದೆಂಬುದನ್ನು ಕಂಡುಹಿಡಿದ. ಕಂಪ್ಯೂಟರ್‌ ವಿಜ್ಞಾನದ ಕ್ಷೇತ್ರದಲ್ಲಿ, MIT ಬೋಧನಾ ವಿಭಾಗದ ಸದಸ್ಯರು ಹಾಗೂ ಸಂಶೋಧಕರು ಸೈಬರ್ನೆಟಿಕ್ಸ್‌, ಕೃತಕ ಬುದ್ಧಿಮತ್ತೆ, ಕಂಪ್ಯೂಟರ್ ಭಾಷೆಗಳು, ಯಂತ್ರ ಕಲಿಕೆ, ರೊಬಾಟಿಕ್ಸ್‌, ಮತ್ತು ಸಾರ್ವಜನಿಕ-ಮಹತ್ವದ ಗೂಢಲಿಪಿಶಾಸ್ತ್ರ ಇವೇ ಮೊದಲಾದ ವಿಷಯಗಳಿಗೆ ಮೂಲಭೂತ ಕೊಡುಗೆಗಳನ್ನು ನೀಡಿದರು. ಪ್ರಸಕ್ತ ಮತ್ತು ಹಿಂದಿನ ಭೌತಶಾಸ್ತ್ರ ಬೋಧನಾ ವಿಭಾಗವು ಎಂಟು ನೊಬೆಲ್‌ ಪ್ರಶಸ್ತಿಗಳು, ನಾಲ್ಕು ದಿರಾಕ್‌ ಪದಕಗಳು, ಮತ್ತು ಮೂರು ವೊಲ್ಫ್‌ ಬಹುಮಾನಗಳನ್ನು ಗೆದ್ದಿದೆ. ಪ್ರಧಾನವಾಗಿ ಉಪಪರಮಾಣು ಮತ್ತು ಕ್ವಾಂಟಂ ಸಿದ್ಧಾಂತಕ್ಕೆ ಸಂಬಂಧಿಸಿದಂತೆ ಅವರು ನೀಡಿದ ಕೊಡುಗೆಗಳಿಗಾಗಿ ಈ ಪುರಸ್ಕಾರಗಳು ಸಂದಿವೆ ಎಂಬುದು ಗಮನಾರ್ಹ. ವಿನೂತನ ಸಂಶ್ಲೇಷಣೆ ಮತ್ತು ವಿಧಾನಗಳ ಆವಿಷ್ಕಾರಕ್ಕಾಗಿ ರಸಾಯನಶಾಸ್ತ್ರ ವಿಭಾಗದ ಸದಸ್ಯರು ಮೂರು ನೊಬೆಲ್‌ ಪ್ರಶಸ್ತಿಗಳು ಹಾಗೂ ಒಂದು ವೊಲ್ಫ್‌ ಬಹುಮಾನಕ್ಕೆ ಪಾತ್ರರಾಗಿದ್ದಾರೆ. ತಳಿಶಾಸ್ತ್ರ, ರೋಗರಕ್ಷಾಶಾಸ್ತ್ರ, ಗ್ರಂಥಿಶಾಸ್ತ್ರ, ಮತ್ತು ಅಣು ಜೀವವಿಜ್ಞಾನ ಕ್ಷೇತ್ರಗಳಿಗೆ ಸಂಬಂಧಿಸಿ ನೀಡಿದ ಕೊಡುಗೆಗಳಿಗಾಗಿ MIT ಜೀವವಿಜ್ಞಾನಿಗಳಿಗೆ ಆರು ನೊಬೆಲ್‌ ಪ್ರಶಸ್ತಿಗಳು ದಕ್ಕಿವೆ. ಎರಿಕ್ ಲ್ಯಾಂಡರ್‌ ಎಂಬ ಓರ್ವ ಪ್ರಾಧ್ಯಾಪಕ, ಮಾನವ ಜೀನೋಮ್ ಯೋಜನೆಯ ಪ್ರಮುಖ ನಾಯಕರಲ್ಲಿ ಒಬ್ಬನಾಗಿದ್ದ. ಪಾಸಿಟ್ರೋನಿಯಂ ಪರಮಾಣುಗಳು, ಸಂಶ್ಲೇಷಿತ ಪೆನಿಸಿಲಿನ್‌, ಸಂಶ್ಲೇಷಿತ ಸ್ವಯಂ-ನಕಲೀಕರಣಗೊಳ್ಳುವ ಕಣಗಳು, ಮತ್ತು ಲೌ ಗೆಹ್ರಿಗ್‌ನ ಕಾಯಿಲೆ ಮತ್ತು ಹಂಟಿಂಗ್‌ಟನ್‌ನ ಕಾಯಿಲೆಗಳಿಗಾಗಿರುವ ತಳೀಯ ಆಧಾರಗಳು MITಯಲ್ಲಿ ಮೊಟ್ಟಮೊದಲಬಾರಿಗೆ ಆವಿಷ್ಕರಿಸಲ್ಪಟ್ಟವು. ಮಾನವಿಕಗಳು, ಕಲೆಗಳು, ಮತ್ತು ಸಮಾಜ ವಿಜ್ಞಾನಗಳ ಕ್ಷೇತ್ರಗಳಲ್ಲಿ, MIT ಅರ್ಥಶಾಸ್ತ್ರಜ್ಞರಿಗೆ ಐದು ನೊಬೆಲ್‌ ಪ್ರಶಸ್ತಿಗಳು ಮತ್ತು ಒಂಬತ್ತು ಜಾನ್‌ ಬೇಟ್ಸ್‌ ಕ್ಲಾರ್ಕ್‌ ಪದಕಗಳು ಲಭಿಸಿವೆ. ನೊವಾಮ್‌ ಚಾಮ್ಸ್‌ಕಿ ಮತ್ತು ಮೋರಿಸ್‌ ಹ್ಯಾಲ್ಲೆ ಎಂಬ ಭಾಷಾಶಾಸ್ತ್ರಜ್ಞರು ಉತ್ಪಾದಕ ವ್ಯಾಕರಣ ಮತ್ತು ಧ್ವನಿವಿಜ್ಞಾನದ ಕುರಿತು ಮೂಲಭೂತ ಲೇಖನಗಳನ್ನು ಬರೆದಿದ್ದಾರೆ. 1985ರಲ್ಲಿ ಸ್ಥಾಪನೆಗೊಂಡ ಮತ್ತು ತನ್ನ ಸಂಪ್ರದಾಯಬದ್ಧವಲ್ಲದ ಸಂಶೋಧನೆಗಾಗಿ[347][349] ಪ್ರಸಿದ್ಧಿ ಪಡೆದಿರುವ MIT ಮೀಡಿಯಾ ಲ್ಯಾಬ್, ರಾಚನಿಕವಾದಿ ಶಿಕ್ಷಣವೇತ್ತ ಹಾಗೂ ಲಾಂಛನ ಸೃಷ್ಟಿಕರ್ತ ಸೆಮೌರ್ ಪ್ಯಾಪರ್ಟ್,[351] ಲೆಗೋ ಮೈಂಡ್‌ಸ್ಟಾರ್ಮ್ಸ್‌ ಮತ್ತು ಸ್ಕ್ರ್ಯಾಚ್‌ ಸೃಷ್ಟಿಕರ್ತ ಮಿಚೆಲ್‌ ರೆಸ್ನಿಕ್‌,[353] ಕಿಸ್ಮೆಟ್‌ ಸೃಷ್ಟಿಕರ್ತೆ ಸಿಂಥಿಯಾ ಬ್ರೀಝೀಲ್‌,[355] ಭಾವಸೂಚಕ ಗಣಿಸುವಿಕೆಯ ಪಥನಿರ್ಮಾಪಕ ರೋಸಲಿಂಡ್‌ ಪಿಕಾರ್ಡ್,[357] ಮತ್ತು ಮಹಾಉಪಕರಣ ತಜ್ಞ ಟಾಡ್‌ ಮ್ಯಾಕೊವರ್‌[359] ಇವರೇ ಮೊದಲಾದವರಿಗೆ ನೆಲೆಯಾಗಿತ್ತು.
MITಯ ಸಾಧನೆ ಅಥವಾ ನೈಪುಣ್ಯತೆಯ ಪ್ರಮಾಣ ಹಾಗೂ ಪ್ರಸಿದ್ಧಿಯು ತಿಳಿದಿರುವ ಸಂದರ್ಭದಲ್ಲಿ, ಸಂಶೋಧನೆಯ ತಪ್ಪು ನಿರ್ವಹಣೆಯ ಅಥವಾ ಅನೌಚಿತ್ಯಗಳ ಆರೋಪಗಳು ಮುದ್ರಣ ಮಾಧ್ಯಮದಲ್ಲಿ ಗಣನೀಯ ಪ್ರಮಾಣದಲ್ಲಿ ಕಾಣಿಸಿಕೊಂಡಿವೆ. ನೊಬೆಲ್ ಪ್ರಶಸ್ತಿ ವಿಜೇತನಾದ ಡೇವಿಡ್‌ ಬಾಲ್ಟಿಮೋರ್‌ ಎಂಬ ಓರ್ವ ಪ್ರಾಧ್ಯಾಪಕ, ತಪ್ಪು ನಿರ್ವಹಣೆಯ ಬಗೆಗಿನ ಒಂದು ತನಿಖೆಯಲ್ಲಿ ಸಿಲುಕಿಕೊಂಡ. 1986ರಲ್ಲಿ ಪ್ರಾರಂಭವಾದ ಈ ತನಿಖೆಯು 1991ರಲ್ಲಿನ ಔಪಚಾರಿಕ ಸಭೆಯ ವಿಚಾರಣೆಗಳಿಗೆ ಎಡೆಮಾಡಿಕೊಟ್ಟಿತು. ಕ್ಷಿಪ್ತ ಕ್ಷಿಪಣಿ ರಕ್ಷಣಾ ಪರೀಕ್ಷಾ ಪ್ರಯೋಗವೊಂದನ್ನು ಒಳಗೊಂಡ ಲಿಂಕನ್‌ ಲ್ಯಾಬ್‌ ಸೌಕರ್ಯದಲ್ಲಿನ ಗುಪ್ತವಾದ ಸಂಶೋಧನಾ ತಪ್ಪು ನಿರ್ವಹಣೆಯನ್ನು ಮುಚ್ಚಿಡಲು ಪ್ರಯತ್ನ ಮಾಡಿದ್ದಕ್ಕಾಗಿ ಟೆಡ್‌ ಪಾಸ್ಟಲ್‌ ಎಂಬ ಪ್ರಾಧ್ಯಾಪಕ MIT ಆಡಳಿತದ ಮೇಲೆ 2000ದ ಇಸವಿಯಿಂದಲೂ ಆರೋಪ ಹೊರಿಸಿದ್ದಾನೆ. ವೈಜ್ಞಾನಿಕ ತಪ್ಪು ನಿರ್ವಹಣೆಯ ಆಪಾದನೆಗಳ ಹಿನ್ನೆಲೆಯಲ್ಲಿ ಲುಕ್‌ ವಾನ್‌ ಪರ್ಜಿಸ್‌ ಎಂಬ ಸಹಾಯಕ ಪ್ರಾಧ್ಯಾಪಕನನ್ನು 2005ರಲ್ಲಿ ವಜಾಗೊಳಿಸಲಾಯಿತು ಮತ್ತು ಇದೇ ಕಾರಣಕ್ಕೆ ಆತನನ್ನು ತಪ್ಪಿತಸ್ಥನೆಂದು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸಂಶೋಧನೆ ಸಮಗ್ರತೆಯ ಕಚೇರಿಯು 2009ರಲ್ಲಿ ತೀರ್ಮಾನಿಸಿತು.
ಸಂಪ್ರದಾಯಗಳು ಹಾಗೂ ವಿದ್ಯಾರ್ಥಿ ಚಟುವಟಿಕೆಗಳು
ಬೋಧನಾ ವಿಭಾಗ ಮತ್ತು ವಿದ್ಯಾರ್ಥಿ ಸಮುದಾಯವು ಯೋಗ್ಯತಾಶಾಹಿ ಮತ್ತು ತಾಂತ್ರಿಕ ತಜ್ಞತೆಯನ್ನು ಹೆಚ್ಚಿನ ರೀತಿಯಲ್ಲಿ ಗೌರವಿಸುತ್ತವೆ. ಪದವಿ ಸ್ವೀಕಾರದ ಆಧಾರದ ಮೇಲೆ MITಯು ಎಂದಿಗೂ ಒಂದು ಗೌರವಾರ್ಥ ಪದವಿಯನ್ನು ಪ್ರದಾನ ಮಾಡಿಲ್ಲ ಅಥವಾ ಕ್ರೀಡೆಗೆ ಸಂಬಂಧಿಸಿದ ವಿದ್ಯಾರ್ಥಿ ವೇತನಗಳನ್ನು, ಅದೇ ಪದವಿಗಾಗಿರುವ ಪದವಿಗಳನ್ನು (ಆಡ್‌ ಇಯಾಂಡಮ್‌ ಡಿಗ್ರಿ), ಅಥವಾ ಲ್ಯಾಟಿನ್‌ ಗೌರವಗಳನ್ನು ಇದು ಎಂದಿಗೂ ನೀಡುವುದಿಲ್ಲ. ಆದಾಗ್ಯೂ, MITಯು ಎರಡು ಬಾರಿ ಗೌರವ ಪ್ರಾಧ್ಯಾಪಕ ಸ್ಥಾನಗಳನ್ನು ನೀಡಿದ್ದು, ವಿನ್‌ಸ್ಟನ್‌ ಚರ್ಚಿಲ್‌ರಿಗೆ 1949ರಲ್ಲಿ ಮತ್ತು ಸಲ್ಮಾನ್‌ ರಷ್ದಿಗೆ 1993ರಲ್ಲಿ ಪ್ರದಾನ ಮಾಡಿದ ಗೌರವಾರ್ಥ ಪದವಿಗಳ ಉದಾಹರಣೆಗಳು ಇದರಲ್ಲಿ ಸೇರಿವೆ.
thumb|right|2007ರ ಒಂದು ತರಗತಿಗಾಗಿರುವ "ಬ್ರಾಸ್‌ ರ್ಯಾಟ್‌" ಪ್ರಸಕ್ತ ವಿದ್ಯಾರ್ಥಿಗಳು ಮತ್ತು ಹಳೆಯ ವಿದ್ಯಾರ್ಥಿಗಳು ಒಂದು ದೊಡ್ಡದಾದ, ಭಾರವಾಗಿರುವ, ವಿಶಿಷ್ಟತೆಯ ಲಕ್ಷಣವಾದ, "ಬ್ರಾಸ್‌ ರ್ಯಾಟ್‌" ಎಂದು ಕರೆಯಲಾಗುವ ತರಗತಿ ಉಂಗುರವನ್ನು ಧರಿಸುತ್ತಾರೆ. ಮೂಲತಃ 1929ರಲ್ಲಿ ಸೃಷ್ಟಿಸಲ್ಪಟ್ಟ ಈ ಉಂಗುರದ ಅಧಿಕೃತ ಹೆಸರು, "ಪ್ರಮಾಣಕ ತಂತ್ರಜ್ಞಾನದ ಉಂಗುರ" ಎಂದಾಗಿದೆ. ಸ್ನಾತಕಪೂರ್ವ ವಿದ್ಯಾರ್ಥಿಯ ಉಂಗುರದ ವಿನ್ಯಾಸವು (ಪದವೀಧರ ವಿದ್ಯಾರ್ಥಿಯ ಒಂದು ಪ್ರತ್ಯೇಕ ಆವೃತ್ತಿಯೂ ಅಸ್ತಿತ್ವದಲ್ಲಿದೆ) ಅ ತರಗತಿಗೆ ಸಂಬಂಧಿಸಿದಂತಿರುವ MIT ಅನುಭವದ ಅನನ್ಯ ಲಕ್ಷಣವನ್ನು ಪ್ರತಿಬಿಂಬಿಸಲು ವರ್ಷದಿಂದ ವರ್ಷಕ್ಕೆ ಸ್ವಲ್ಪವೇ ಬದಲಾಗುತ್ತಾ ಹೋಗುತ್ತದೆಯಾದರೂ, ಮೂರು-ತುಣುಕಿನ ಒಂದು ವಿನ್ಯಾಸವನ್ನು ಯಾವಾಗಲೂ ಹೊಂದಿರುತ್ತದೆ. ಬೀವರ್‌ ಪ್ರಾಣಿಯೊಂದರ ಚಿತ್ರವೊಂದನ್ನು ಹೊಂದಿರುವ ಒಂದು ದೊಡ್ಡ ಆಯತಾಕಾರದ ಪಟ್ಟಿಯೊಂದನ್ನು ಪಾರ್ಶ್ವದಿಂದ ಸುತ್ತುವರೆದಿರುವ MIT ಮೊಹರು ಹಾಗೂ ತರಗತಿಯ ವರ್ಷವು ಪ್ರತ್ಯೇಕವಾದ ಮುಖಗಳ ಮೇಲೆ ಕಾಣುವಂತೆ ಈ ವಿನ್ಯಾಸವಿರುತ್ತದೆ. ಶಾಲೆಯ ಅನೌಪಚಾರಿಕ ಉದ್ಧೃತವಾಕ್ಯವಾದ "I hate this fucking place" ಮತ್ತು ಅದನ್ನೇ ಪರಿಹಾಸ್ಯದ ರೂಪದಲ್ಲಿ ಸೌಮ್ಯೋಕ್ತಿಯಲ್ಲಿ ಬಳಸಲಾಗುವ "I have truly found paradise," "Institute has the finest professors", ಮತ್ತು ಇತರ ಮಾರ್ಪಾಡುಗಳನ್ನು ಪ್ರತಿನಿಧಿಸುವ ಮೊದಲಕ್ಷರದ ಗುಚ್ಛವಾದ IHTFP ಎಂಬುದನ್ನು, ವಿದ್ಯಾರ್ಥಿ ಸಂಸ್ಕೃತಿಯಲ್ಲಿನ ಅದರ ಐತಿಹಾಸಿಕ ಪ್ರಾಮುಖ್ಯತೆಯ ಗೊತ್ತಾದ ಪರಿಸ್ಥಿತಿಯಲ್ಲಿ ಉಂಗುರದ ಮೇಲೆ ತೋರಿಸಲಾಗಿದೆ.
ಚಟುವಟಿಕೆಗಳು
thumb|200px|right|2006ರ ಸೆಪ್ಟೆಂಬರ್‌ 11ರಂದು ಮಹಾನ್‌ ಗುಮ್ಮಟದ ಮೇಲೆ ವಿದ್ಯಾರ್ಥಿಗಳಿಂದ ಒಂದು ಬೆಂಕಿಯ ಉಂಡೆಯು ಎಸೆಯಲ್ಪಟ್ಟಿತು 380ಕ್ಕೂ ಹೆಚ್ಚಿನ ಮಾನ್ಯತೆ ಪಡೆದ ವಿದ್ಯಾರ್ಥಿ ಚಟುವಟಿಕೆ ಗುಂಪುಗಳನ್ನು MITಯು ಹೊಂದಿದ್ದು, ಒಂದು ಆವರಣದ ರೇಡಿಯೋ ಕೇಂದ್ರ, ದಿ ಟೆಕ್‌ ಎಂಬ ವಿದ್ಯಾರ್ಥಿ ವೃತ್ತಪತ್ರಿಕೆ, ಒಂದು ವಾರ್ಷಿಕ ವಾಣಿಜ್ಯೋದ್ಯಮದ ಸ್ಪರ್ಧೆ, ಮತ್ತು ಉಪನ್ಯಾಸ ಸರಣಿ ಸಮಿತಿಯಿಂದ ಆಯೋಜಿಸಲಾಗುವ ಜನಪ್ರಿಯ ಚಲನಚಿತ್ರಗಳ ಸಾಪ್ತಾಹಿಕ ಪ್ರದರ್ಶನಗಳು ಸದರಿ ಚಟುವಟಿಕೆಗಳಲ್ಲಿ ಸೇರಿವೆ. ಇಂಗ್ಲಿಷ್‌ನಲ್ಲಿರುವ "ವಿಶ್ವದ ಅತಿದೊಡ್ಡ ಮುಕ್ತ-ಗ್ರಂಥಾಲಯ ಸ್ವರೂಪದ ವೈಜ್ಞಾನಿಕ ಕಾದಂಬರಿಗಳ ಸಂಗ್ರಹ‌", ಮಾಡೆಲ್‌ ರೇಲ್‌ರೋಡ್‌ ಕ್ಲಬ್‌ ಮತ್ತು ರೋಮಾಂಚಕ ಜಾನಪದ ನೃತ್ಯ ದೃಶ್ಯ- ಇವೇ ಮೊದಲಾದವು ಕಡಿಮೆ ಸಾಂಪ್ರದಾಯಿಕ ಚಟುವಟಿಕೆಗಳಲ್ಲಿ ಸೇರಿವೆ.
ಸ್ವತಂತ್ರ ಚಟುವಟಿಕೆಗಳ ಅವಧಿಯು (ಇಂಡಿಪೆಂಡೆಂಟ್‌ ಆಕ್ಟಿವಿಟೀಸ್‌ ಪೀರಿಯಡ್‌-IAP) ನಾಲ್ಕು-ವಾರದಷ್ಟು ಉದ್ದದ ಒಂದು "ವ್ಯಾಸಂಗಾವಧಿ"ಯಾಗಿದ್ದು, ನೂರಾರು ಐಚ್ಛಿಕ ತರಗತಿಗಳು, ಉಪನ್ಯಾಸಗಳು, ಪ್ರದರ್ಶಕ ಬೋಧನೆಗಳು, ಮತ್ತು ಇತರ ಚಟುವಟಿಕೆಗಳನ್ನು ಅದು ನೀಡುತ್ತದೆ. ಶರತ್ಕಾಲ ಮತ್ತು ವಸಂತಕಾಲದ ಅರ್ಧವಾರ್ಷಿಕ ವ್ಯಾಸಂಗಾವಧಿಗಳ ನಡುವಿನ ಜನವರಿ ತಿಂಗಳಾದ್ಯಂತ ಈ ಚಟುವಟಿಕೆಗಳು ನಡೆಯುತ್ತವೆ. ಪುನರಾವರ್ತನೆಯಾಗುವ ಕೆಲವೊಂದು ಅತ್ಯಂತ ಜನಪ್ರಿಯ IAP ಚಟುವಟಿಕೆಗಳೆಂದರೆ, 6.270, 6.370, ಮತ್ತು ಮಾಸ್‌ಲ್ಯಾಬ್‌ ಸ್ಪರ್ಧೆಗಳು, ವಾರ್ಷಿಕವಾಗಿ ಬರುವ "ಮಿಸ್ಟರಿ ಹಂಟ್‌", ಮತ್ತು ಚಾರ್ಮ್‌ ಸ್ಕೂಲ್‌. U.S. ಮತ್ತು ಹೊರದೇಶಗಳಲ್ಲಿನ ಕಂಪನಿಗಳಲ್ಲಿ ಎಕ್ಸ್‌ಟರ್ನ್‌ಷಿಪ್‌ಗಳನ್ನು ಮುಂದುವರಿಸುವ ಅವಕಾಶವೂ ವಿದ್ಯಾರ್ಥಿಗಳಿಗಿರುತ್ತದೆ.ಅನೇಕ MIT ವಿದ್ಯಾರ್ಥಿಗಳು "ಹ್ಯಾಕಿಂಗ್‌"ನಲ್ಲಿಯೂ ತೊಡಗಿಸಿಕೊಳ್ಳುತ್ತಾರೆ. ಸಾಮಾನ್ಯವಾಗಿ ಮಿತಿಯಿಂದ ಆಚೆಗಿರುವ (ಚಾವಣಿಯ ಹೊರ ಮೇಲ್ಮೈಗಳು ಮತ್ತು ಆವಿ ಸುರಂಗಗಳಂಥವು) ಪ್ರದೇಶಗಳ ಭೌತಿಕ ಪರಿಶೋಧನೆಯಷ್ಟೇ ಅಲ್ಲದೇ ಅತ್ಯುತ್ತಮವಾಗಿ ಪರಿಷ್ಕರಿಸಿದ ಕುಚೋದ್ಯಗಳನ್ನು ಕೂಡಾ ಈ ಚಟುವಟಿಕೆಯು ಒಳಗೊಳ್ಳುತ್ತದೆ.
ಕ್ಯಾಲ್ಟೆಕ್‌ನ ಬಂಡಿತೋಪಿನ ಕಳ್ಳತನ, ದೊಡ್ಡ ಗುಮ್ಮಟದಂಥ ಮಹಲಿನ ಮೇಲ್ಭಾಗದಲ್ಲಿ ರೈಟ್‌ ಫ್ಲೈಯರ್‌ ಒಂದರ ಮರುನಿರ್ಮಾಣ ಮಾಡುವಿಕೆ, ಮತ್ತು ಜಾನ್‌ ಹಾರ್ವರ್ಡ್‌ ಪ್ರತಿಮೆಯನ್ನು ಮಾಸ್ಟರ್‌ ಚೆಫ್‌ನ ಸ್ಪಾರ್ಟಾದ ಶಿರಸ್ತ್ರಾಣದಿಂದ ಸಿಂಗರಿಸುವಿಕೆ ಇವೆಲ್ಲವೂ ಇತ್ತೀಚಿನ ಹ್ಯಾಕ್‌ಗಳಲ್ಲಿ ಸೇರಿಕೊಂಡಿವೆ.
ದೈಹಿಕ-ಕ್ರೀಡೆಗಳು
thumb|right|200px|ಎರಡು ಮಹಡಿಯ ಒಂದು ದೈಹಿಕ ಸಾಮರ್ಥ್ಯದ ಕೇಂದ್ರ, ಈಜುಕೊಳ ಮತ್ತು ಜಿಗಿತದ ಕೊಳವನ್ನು ಝೆಸೈಯರ್ ಸ್ಪೋರ್ಟ್ಸ್‌ ಅಂಡ್‌ ಫಿಟ್‌ನೆಸ್‌ ಸೆಂಟರ್‌ ಒಳಗೊಂಡಿದೆ ವಿದ್ಯಾರ್ಥಿ ದೈಹಿಕ-ಕ್ರೀಡೆಗಳ ವ್ಯಾಸಂಗಕ್ರಮವು ವಿಶ್ವವಿದ್ಯಾಲಯ ಮಟ್ಟದ 41 ಕ್ರೀಡೆಗಳನ್ನು ನೀಡುತ್ತಿದ್ದು, ಇದು U.S.ನಲ್ಲಿನ ಅತಿದೊಡ್ಡ ವ್ಯಾಸಂಗಕ್ರಮವಾಗಿದೆ. NCAAಯ ವಿಭಾಗ III, ನ್ಯೂ ಇಂಗ್ಲಂಡ್‌ ವಿಮೆನ್ಸ್‌ ಅಂಡ್‌ ಮೆನ್ಸ್‌ ಅಥ್ಲೆಟಿಕ್‌ ಕಾನ್ಫರೆನ್ಸ್‌, ನ್ಯೂ ಇಂಗ್ಲಂಡ್‌ ಫುಟ್‌ಬಾಲ್‌ ಕಾನ್ಫರೆನ್ಸ್‌, ಮತ್ತು NCAAಯ ವಿಭಾಗ I ಹಾಗೂ ಸಿಬ್ಬಂದಿವರ್ಗಕ್ಕಾಗಿ ಮೀಸಲಾಗಿರುವ ಈಸ್ಟರ್ನ್‌ ಅಸೋಸಿಯೇಷನ್‌ ಆಫ್ ರೋಯಿಂಗ್ ಕಾಲೇಜಸ್‌ (EARC)- ಇವೇ ಮೊದಲಾದವುಗಳಲ್ಲಿ MITಯು ಭಾಗವಹಿಸುತ್ತದೆ. 1914ರಿಂದಲೂ ಸಂಸ್ಥೆಯ ಕ್ರೀಡಾ ತಂಡಗಳ ಅದೃಷ್ಟದಾಯಕ ಪ್ರಾಣಿಯು "ಪ್ರಕೃತಿಯ ಶಿಲ್ಪಿ" ಎಂದೇ ಕರೆಯಲ್ಪಡುವ ಒಂದು ಬೀವರ್‌ ಪ್ರಾಣಿಯಾಗಿರುವುದರಿಂದ, ಸದರಿ ತಂಡಗಳು 'ಎಂಜಿನೀರ್ಸ್‌' ಎಂದು ಕರೆಯಲ್ಪಡುತ್ತವೆ. 1898ರ ತರಗತಿಯ ಓರ್ವ ಸದಸ್ಯನಾದ ಲೆಸ್ಟರ್‌ ಗಾರ್ಡ್‌ನರ್‌, ಈ ಕೆಳಕಂಡ ಸಮರ್ಥನೆಯನ್ನು ನೀಡಿದ್ದಾನೆ: left|200px|thumb|MIT ದೈಹಿಕ-ಕ್ರೀಡೆಗಳ ಅಧಿಕೃತ ಲಾಂಛನ 1980ರಾದ್ಯಂತ ಹಲವಾರು ಅಂತರಕಾಲೇಜು ಪ್ರಬಲ ಟಿಡ್ಲಿವಿಂಕ್ಸ್‌ ತಂಡಗಳನ್ನು MITಯು ಕಣಕ್ಕಿಳಿಸಿದ್ದು, ಅವು ರಾಷ್ಟ್ರೀಯ ಮತ್ತು ವಿಶ್ವ ಚ್ಯಾಂಪಿಯನ್‌ಗಿರಿಗಳನ್ನು ಗೆದ್ದುಕೊಂಡಿವೆ. ಬಂದೂಕು, ಟೇಕ್ವಾಂಡೊ, ಪಥ ಮತ್ತು ಮೈದಾನದ ಆಟಗಳು, ಈಜುಗಾರಿಕೆ ಮತ್ತು ನೀರಲ್ಲಿ ಧುಮುಕುವಿಕೆ, ಹಳ್ಳಿಗಾಡು ಓಟ, ದೋಣಿಪಂದ್ಯ, ಕತ್ತಿವರಸೆ, ಮತ್ತು ನೀರಿನ ಪೋಲೋ- ಇವೇ ಮೊದಲಾದ ವೈವಿಧ್ಯಮಯ ಕ್ರೀಡೆಗಳಲ್ಲಿನ ರಾಷ್ಟ್ರೀಯ ಚ್ಯಾಂಪಿಯನ್‌ಗಿರಿಯಲ್ಲಿ MIT ಎಂಜಿನಿಯರ್‌ಗಳು ಗೆದ್ದಿದ್ದಾರೆ ಇಲ್ಲವೇ ಉನ್ನತ ಸ್ಥಾನಮಾನವನ್ನು ದಕ್ಕಿಸಿಕೊಂಡಿದ್ದಾರೆ. MITಯು 128 ಅಕೆಡೆಮಿಕ್‌ ಆಲ್‌-ಅಮೆರಿಕನ್ಸ್‌ ಕೂಟಗಳನ್ನು ಹುಟ್ಟುಹಾಕಿದೆ. ಯಾವುದೇ ವಿಭಾಗಕ್ಕೆ ಸಂಬಂಧಿಸಿದಂತೆ ಇದು ದೇಶದಲ್ಲಿನ ಮೂರನೇ ಅತಿದೊಡ್ಡ ಸದಸ್ಯತ್ವ ವ್ಯವಸ್ಥೆಯಾಗಿದೆ ಮತ್ತು ವಿಭಾಗ IIIಕ್ಕೆ ಸಂಬಂಧಿಸಿದ ಸದಸ್ಯರ ಅತಿದೊಡ್ಡ ಸಂಖ್ಯೆಯಾಗಿದೆ. 2002ರಲ್ಲಿ ಪ್ರಾರಂಭವಾದ ಝೆಸೈಯರ್ ಸ್ಪೋರ್ಟ್ಸ್‌ ಅಂಡ್‌ ಫಿಟ್‌ನೆಸ್‌ ಸೆಂಟರ್‌ (Z-ಸೆಂಟರ್‌), MITಯ ದೈಹಿಕ-ಕ್ರೀಡೆಗಳು, ದೈಹಿಕ ಶಿಕ್ಷಣ, ಮತ್ತು ವಿನೋದ-ವಿಹಾರಗಳ ವ್ಯವಸ್ಥೆಗಳ ಸಾಮರ್ಥ್ಯ ಮತ್ತು ಗುಣಮಟ್ಟವನ್ನು 10 ಕಟ್ಟಡಗಳು ಮತ್ತು 26 acre ಆಟದ ಮೈದಾನಗಳಿಗೆ ಗಣನೀಯವಾಗಿ ವಿಸ್ತರಿಸಿತು. ಸದರಿ 124000 sqft ಸೌಕರ್ಯವು ಒಂದು ಒಲಿಂಪಿಕ್‌-ವರ್ಗದ ಈಜುಕೊಳ, ಅಂತರರಾಷ್ಟ್ರೀಯ-ಮಟ್ಟದ ಸ್ಕ್ವಾಶ್ ಅಂಕಣಗಳು, ಮತ್ತು ಎರಡು-ಮಹಡಿಯ ಒಂದು ದೇಹಧಾರ್ಢ್ಯತೆಯ ಕೇಂದ್ರವನ್ನು ಒಳಗೊಂಡಿದೆ. 2009ರ ಏಪ್ರಿಲ್‌ನಲ್ಲಿ, MITಯು ಒಂದು ಪ್ರಕಟಣೆಯನ್ನು ನೀಡಿ, ತನ್ನ ನಲವತ್ತೊಂದು ಕ್ರೀಡೆಗಳ ಪೈಕಿ ಎಂಟನ್ನು ಹೊರಹಾಕಲಿರುವುದಾಗಿ ತಿಳಿಸಿತು. ಉನ್ನತ ಪರ್ವತ ಪ್ರದೇಶದಲ್ಲಿನ ಹಿಮಜಾರಾಟ ಮತ್ತು ಬಂದೂಕು ಸ್ಪರ್ಧೆಯಲ್ಲಿನ ಪುರುಷರ ಮತ್ತು ಮಹಿಳೆಯರ ಮಿಶ್ರತಂಡಗಳು; ಹಿಮದ ಬಯಲಿನ ಹಾಕಿ ಮತ್ತು ಕಸರತ್ತುಗಳಲ್ಲಿನ (ಜಿಮ್ನಾಸ್ಟಿಕ್ಸ್‌) ಪುರುಷರು ಮತ್ತು ಮಹಿಳೆಯರಿಗೆ ಮೀಸಲಾದ ಪ್ರತ್ಯೇಕ ತಂಡಗಳು; ಮತ್ತು ಗಾಲ್ಫ್‌ ಹಾಗೂ ಕುಸ್ತಿಯಲ್ಲಿನ ಪುರುಷರ ವ್ಯಾಸಂಗಕ್ರಮಗಳನ್ನು ಅವು ಒಳಗೊಂಡಿದ್ದವು.
ವಿದ್ಯಾರ್ಥಿಗಳು
4,232 ಸ್ನಾತಕಪೂರ್ವ ವಿದ್ಯಾರ್ಥಿಗಳನ್ನು MITಯು ದಾಖಲಿಸಿಕೊಂಡಿದೆ. 2009–2010ರ ಶೈಕ್ಷಣಿಕ ವರ್ಷದ ಶರತ್ಕಾಲದ ವ್ಯಾಸಂಗಾವಧಿಗಾಗಿ MITಯು 6,152 ಪದವೀಧರ ವಿದ್ಯಾರ್ಥಿಗಳಿಗೆ ಆಶ್ರಯ ನೀಡಿದೆ. ಮಹಿಳೆಯರು ಸ್ನಾತಕಪೂರ್ವ ವಿದ್ಯಾರ್ಥಿಗಳ ಪೈಕಿ ಶೇಕಡಾ 45.3ರಷ್ಟಿದ್ದರೆ, ಪದವೀಧರ ವಿದ್ಯಾರ್ಥಿಗಳ ಪೈಕಿ ಶೇಕಡಾ 31.1ರಷ್ಟಿದ್ದರು. 2008–2009ರ ಶೈಕ್ಷಣಿಕ ವರ್ಷದಲ್ಲಿ ಹೊಸವಿದ್ಯಾರ್ಥಿ ಅರ್ಜಿದಾರರಿಗಾಗಿದ್ದ ಪ್ರವೇಶಗಳ ಪ್ರಮಾಣವು 11.9%ನಷ್ಟಿತ್ತು; ಪ್ರವೇಶ ದೊರಕಿದ ಅರ್ಜಿದಾರರ ಪೈಕಿ 66%ನಷ್ಟು ಮಂದಿ ಸೇರಿಕೊಳ್ಳಲು ನಿರ್ಧರಿಸಿದರು. ಪದವೀಧರ ಅರ್ಜಿದಾರರಿಗಾಗಿದ್ದ ಪ್ರವೇಶಗಳ ಪ್ರಮಾಣವು (ಅಲ್ಲ ವಿಭಾಗಗಳು) 21.3%ನಷ್ಟಿತ್ತು; 63%ನಷ್ಟು ಮಂದಿ ಸೇರಿಕೊಳ್ಳಲು ನಿರ್ಧರಿಸಿದರು. ಹೊಸವಿದ್ಯಾರ್ಥಿಗಳ ತರಗತಿಯ ಪೈಕಿ 98%ನಷ್ಟು ಭಾಗವು ವರ್ಷವನ್ನು ಉತ್ತಮ ಸ್ಥಾನಮಾನದೊಂದಿಗೆ ಮುಗಿಸಿತು ಮತ್ತು ಇದು ಮರುವರ್ಷದಲ್ಲೂ ಮರುಕಳಿಸಿತು; 82%ನಷ್ಟು ಮಂದಿ 4 ವರ್ಷಗಳೊಳಗೆ ಪದವೀಧರರಾದರು, ಮತ್ತು 94%ನಷ್ಟು ಮಂದಿ (92%ನಷ್ಟು ಪುರುಷರು ಮತ್ತು 96%ನಷ್ಟು ಮಹಿಳೆಯರು) 6 ವರ್ಷಗಳೊಳಗೆ ಪದವೀಧರರಾದರು. ಬೋಧನೆ ಮತ್ತು ಒಂಬತ್ತು ತಿಂಗಳುಗಳಿಗಾಗಿರುವ ಶುಲ್ಕಗಳ ಮೊತ್ತವು 36,390 $ನಷ್ಟಿತ್ತು. ಸ್ನಾತಕಪೂರ್ವ ವಿದ್ಯಾರ್ಥಿಯ ಕೋಣೆ ಮತ್ತು ಊಟದ ವ್ಯವಸ್ಥೆಗೆ ಸರಿಸುಮಾರು 10,860 $ನಷ್ಟು ವೆಚ್ಚವಾದರೆ; “ಪುಸ್ತಕಗಳು ಮತ್ತು ವೈಯಕ್ತಿಕ ವೆಚ್ಚಗಳ” ಮೊತ್ತವು 2,850 $ನಷ್ಟಿತ್ತು. ಸರಾಸರಿಯಾಗಿ ಒಟ್ಟು ವೆಚ್ಚಗಳು (ಲೆಕ್ಕಾಚಾರ): 50,100 $ನಷ್ಟಿದ್ದವು. ಬಹುಪಾಲು ಸ್ನಾತಕಪೂರ್ವ ವಿದ್ಯಾರ್ಥಿಗಳು (62%) MIT ವಿದ್ಯಾರ್ಥಿ ವೇತನಗಳ ಸ್ವರೂಪದಲ್ಲಿ ಅವಶ್ಯಕತೆ-ಆಧರಿತ ಹಣಕಾಸು ಸಹಾಯವನ್ನು ಸ್ವೀಕರಿಸಿದರು. ಸರಾಸರಿ ಅವಶ್ಯಕತೆ-ಆಧರಿತ ವಿದ್ಯಾರ್ಥಿ ವೇತನದ ಪ್ಯಾಕೇಜು: 33,950 $ನಷ್ಟಿತ್ತು. 1870ರಲ್ಲಿ ಎಲೆನ್‌ ಸ್ವಾಲೋ ರಿಚರ್ಡ್ಸ್‌‌‌ರ ಪ್ರವೇಶವಾದ ನಂತರ MITಗೆ ಸಹಶಿಕ್ಷಣದ ಹೆಣೆಪಟ್ಟಿಯೂ ಲಭಿಸಿದೆ. MITಯ ಬೋಧನಾ ವಿಭಾಗದ ಮೊಟ್ಟಮೊದಲ ಮಹಿಳಾ ಸದಸ್ಯೆ ಎಂಬ ಅಭಿದಾನಕ್ಕೆ ಪಾತ್ರರಾದ ರಿಚರ್ಡ್ಸ್‌, ನೈರ್ಮಲ್ಯದ ರಸಾಯನಶಾಸ್ತ್ರದ ವಿಷಯದಲ್ಲಿ ಪರಿಣತಿಯನ್ನು ಪಡೆದಿದ್ದರು. ಮೆಕ್‌ಕಾರ್ಮಿಕ್‌ ಹಾಲ್‌ ಎಂಬ ಹೆಸರಿನ, ಮಹಿಳೆಯರ ವಿದ್ಯಾರ್ಥಿ ನಿಲಯದ ಮೊದಲ ಪಾರ್ಶ್ವವು 1962ರಲ್ಲಿ ಸಂಪೂರ್ಣವಾಗುವುದಕ್ಕೆ ಮುಂಚಿತವಾಗಿ, ವಿದ್ಯಾರ್ಥಿನಿಯರ ಸಂಖ್ಯೆಯು ತೀರಾ ಅಲ್ಪಪ್ರಮಾಣದಲ್ಲಿತ್ತು (ಶೇಕಡಾ 3ಕ್ಕಿಂತ ಕಡಿಮೆ). 1993 ಮತ್ತು 2009ರ ನಡುವೆ, ಮಹಿಳೆಯರ ಅನುಪಾತವು ಸ್ನಾತಕಪೂರ್ವ ವಿದ್ಯಾರ್ಥಿಗಳ ಪೈಕಿ ಶೇಕಡಾ 34ರಿಂದ ಶೇಕಡಾ 45ಕ್ಕೂ ಮತ್ತು ಪದವೀಧರ ವಿದ್ಯಾರ್ಥಿಗಳ ಪೈಕಿ ಶೇಕಡಾ 20ರಿಂದ ಶೇಕಡಾ 31ಕ್ಕೂ ಏರಿಕೆ ಕಂಡಿತು. ಪ್ರಸ್ತುತ ಮಹಿಳೆಯರು ಜೀವಶಾಸ್ತ್ರ, ಮಿದುಳು & ಅರಿವಿನ ವಿಜ್ಞಾನಗಳು, ವಾಸ್ತುಶಿಲ್ಪಶಾಸ್ತ್ರ, ನಗರ ಯೋಜನೆ, ಮತ್ತು ಜೈವಿಕ ಎಂಜಿನಿಯರಿಂಗ್‌ ವಿಷಯಗಳಲ್ಲಿ ಪುರುಷರಿಗಿಂತ ಹೆಚ್ಚಿನ ಸಂಖ್ಯೆಯಲ್ಲಿದ್ದಾರೆ. 1990ರ ದಶಕದ ಅಂತ್ಯದಲ್ಲಿ ಹಾಗೂ 2000ದ ದಶಕದ ಆರಂಭದಲ್ಲಿ ಕಂಡು ಬಂದ ಹಲವು ವಿದ್ಯಾರ್ಥಿಗಳ ಸಾವುಗಳು MITಯ ಸಂಸ್ಕೃತಿ ಹಾಗೂ ವಿದ್ಯಾರ್ಥಿ ಜೀವನದ ಕಡೆಗೆ ಮಾಧ್ಯಮಗಳು ಗಣನೀಯವಾದ ಗಮನಹರಿಸಲು ಕಾರಣವಾದವು. ಫಿ ಗಾಮಾ ಡೆಲ್ಟಾ ಪುರುಷ ವಿದ್ಯಾರ್ಥಿ ಸಂಘದಲ್ಲಿ ಓರ್ವ ಹೊಸ ಸದಸ್ಯನಾಗಿ ಸೇರಿಕೊಂಡಿದ್ದ ಸ್ಕಾಟ್‌ ಕ್ರುಯೆಗರ್‌ ಎಂಬಾತನ ಮದ್ಯವ್ಯಸನ-ಸಂಬಂಧಿತ ಸಾವು 1997ರ ಸೆಪ್ಟೆಂಬರ್‌ನಲ್ಲಿ ಸಂಭವಿಸಿದ ನಂತರ, ಎಲ್ಲಾ ಹೊಸ ವಿದ್ಯಾರ್ಥಿಗಳೂ ವಿದ್ಯಾರ್ಥಿ ನಿಲಯದ ವ್ಯವಸ್ಥೆಯಲ್ಲೇ ಉಳಿಯುವುದು ಕಡ್ಡಾಯವೆಂದು MITಯು ಆದೇಶಿಸಲು ಪ್ರಾರಂಭಿಸಿತು. 2000ರಲ್ಲಿ ಸಂಭವಿಸಿದ ಎಲಿಝಬೆತ್‌ ಷಿನ್‌ ಎಂಬ MIT ಸ್ನಾತಕಪೂರ್ವ ವಿದ್ಯಾರ್ಥಿಯ ಸಾವು , MITಯಲ್ಲಿನ ಆತ್ಮಹತ್ಯಾ ಪ್ರಕರಣಗಳೆಡೆಗೆ ಗಮನಸೆಳೆಯಿತು ಮತ್ತು MITಯು ಅಸಾಮಾನ್ಯವಾಗಿ ಹೆಚ್ಚಿರುವ ಆತ್ಮಹತ್ಯಾ ಪ್ರಮಾಣವನ್ನೇನಾದರೂ ಹೊಂದಿತ್ತೇ ಎಂಬ ಬಗ್ಗೆ ಒಂದು ವಿವಾದವನ್ನೇ ಸೃಷ್ಟಿಸಿತು. 2001ರ ಅಂತ್ಯದ ವೇಳೆಗೆ ವಿದ್ಯಾರ್ಥಿ ಮಾನಸಿಕ ಆರೋಗ್ಯ ಸೇವೆಗಳಲ್ಲಿನ ವಿಶೇಷ ಕಾರ್ಯತಂಡದ ಶಿಫಾರಿತ ಸುಧಾರಣೆಗಳು ಅನುಷ್ಠಾನಗೊಳಿಸಲ್ಪಟ್ಟವು; ಮಾನಸಿಕ ಆರೋಗ್ಯ ಕೇಂದ್ರದಲ್ಲಿ ಸಿಬ್ಬಂದಿ ಮತ್ತು ಕಾರ್ಯನಿರ್ವಹಣಾ ಅವಧಿಗಳನ್ನು ವಿಸ್ತರಿಸುವ ಅಂಶವೂ ಇದರಲ್ಲಿ ಸೇರಿತ್ತು. ಇವು ಮತ್ತು ನಂತರದ ಸಂದರ್ಭಗಳು ಹೆಚ್ಚಿನ ಪ್ರಾಮುಖ್ಯತೆಯನ್ನೂ ಗಳಿಸಿದ್ದವು. ಏಕೆಂದರೆ ಹೆತ್ತವರ ಸ್ಥಾನದಲ್ಲಿ ರುವ (ಇನ್‌ ಲೋಕೋ ಪೇರೆಂಟಿಸ್) ವಿಶ್ವವಿದ್ಯಾಲಯದ ಆಡಳಿತಗಾರರ ಉದಾಸೀನತೆ ಮತ್ತು ಹೊಣೆಗಾರಿಕೆಯನ್ನು ಸಾಬೀತುಮಾಡಲು ಅವು ಪ್ರಯತ್ನಿಸುತ್ತಿದ್ದವು.
ಹಳೆಯ ವಿದ್ಯಾರ್ಥಿಗಳು
MITಯ 110,000ಕ್ಕೂ ಹೆಚ್ಚಿನ ಹಳೆಯ ವಿದ್ಯಾರ್ಥಿಗಳು ಹಾಗೂ ಹಳೆಯ ವಿದ್ಯಾರ್ಥಿನಿಯರಲ್ಲಿ ಅನೇಕರು ವೈಜ್ಞಾನಿಕ ಸಂಶೋಧನೆ, ಸಾರ್ವಜನಿಕ ಸೇವೆ, ಶಿಕ್ಷಣ, ಮತ್ತು ವ್ಯಾಪಾರ-ವ್ಯವಹಾರ ಕ್ಷೇತ್ರದಲ್ಲಿ ಗಮನಾರ್ಹವಾದ ಯಶಸ್ಸನ್ನು ಪಡೆದಿದ್ದಾರೆ. MITಯ ಇಪ್ಪತ್ತೈದು ಹಳೆಯ ವಿದ್ಯಾರ್ಥಿಗಳು ನೊಬೆಲ್‌ ಪ್ರಶಸ್ತಿಗಳನ್ನು ಗೆದ್ದಿದ್ದು, ನಲವತ್ನಾಲ್ಕು ಮಂದಿ ರೋಡ್ಸ್‌ ಸ್ಕಾಲರ್‌ಗಳೆಂದು ಆಯ್ಕೆಯಾಗಿದ್ದಾರೆ, ಮತ್ತು ಐವತ್ತೈದಿ ಮಂದಿ ಮಾರ್ಷಲ್ ವಿದ್ವಾಂಸರೆಂದು ಆಯ್ಕೆಯಾಗಿದ್ದಾರೆ. ಪ್ರಸಕ್ತವಾಗಿ, ಅಮೆರಿಕಾದ ರಾಜಕೀಯ ಕ್ಷೇತ್ರ ಹಾಗೂ ಸಾರ್ವಜನಿಕ ಸೇವೆಯಲ್ಲಿರುವ ಹಳೆಯ ವಿದ್ಯಾರ್ಥಿಗಳಲ್ಲಿ ಈ ಕೆಳಗಿನವರು ಸೇರಿದ್ದಾರೆ: ಫೆಡರಲ್‌ ಸರ್ವೀಸ್‌ನ ಅಧ್ಯಕ್ಷ ಬೆನ್‌ ಬೆರ್ನಾನ್‌ಕೆ, MA-1 ಪ್ರತಿನಿಧಿ ಜಾನ್‌ ಓಲ್ವರ್‌, CA-13 ಪ್ರತಿನಿಧಿ ಪೀಟ್‌ ಸ್ಟಾರ್ಕ್‌, ರಾಷ್ಟ್ರೀಯ ಆರ್ಥಿಕ ಮಂಡಲಿಯ ಅಧ್ಯಕ್ಷ ಲಾರೆನ್ಸ್‌ H. ಸಮ್ಮರ್ಸ್‌, ಅರ್ಥಿಕ ಸಲಹೆಗಾರರ ಮಂಡಲಿಯ ಅಧ್ಯಕ್ಷೆ ಕ್ರಿಸ್ಟಿನಾ ರೋಮರ್‌, ಶ್ವೇತಭವನದ ಆಡಳಿತ ಮತ್ತು ಆಯವ್ಯಯ ಕಚೇರಿಯ ಸಹಾಯಕ ನಿರ್ದೇಶಕ ಕ್ಸೇವಿಯರ್ ಡಿ ಸೌಜಾ ಬ್ರಿಗ್ಸ್‌, ಮತ್ತು ವಿಜ್ಞಾನ ಮತ್ತು ತಂತ್ರಜ್ಞಾನದ ಕುರಿತಾದ ಅಧ್ಯಕ್ಷರ ಸಲಹೆಗಾರರ ಮಂಡಲಿಯ ಉಪಾಧ್ಯಕ್ಷ ಎರಿಕ್ ಲ್ಯಾಂಡರ್‌. ಅಂತರರಾಷ್ಟ್ರೀಯ ರಾಜಕೀಯ ಕ್ಷೇತ್ರದಲ್ಲಿರುವ MIT ಹಳೆಯ ವಿದ್ಯಾರ್ಥಿಗಳಲ್ಲಿ ಈ ಕೆಳಗಿನವರು ಸೇರಿದ್ದಾರೆ: ಬ್ರಿಟಿಷ್‌ ವಿದೇಶಾಂಗ ಸಚಿವ ಡೇವಿಡ್‌ ಮಿಲಿಬ್ಯಾಂಡ್‌, ಹಿಂದಿನ U.N. ಪ್ರಧಾನ ಕಾರ್ಯದರ್ಶಿ ಕೋಫಿ ಅನ್ನಾನ್‌, ಹಿಂದಿನ ಇರಾಕಿನ ಉಪ-ಪ್ರಧಾನಮಂತ್ರಿ ಅಹ್ಮದ್‌ ಚಲಾಬಿ, ಮತ್ತು ಇಸ್ರೇಲಿ ಪ್ರಧಾನ ಮಂತ್ರಿ ಬೆಂಜಮಿನ್‌ ನೇತನ್ಯಾಹು.MIT ಹಳೆಯ ವಿದ್ಯಾರ್ಥಿಗಳು ಅನೇಕ ಸುಪ್ರಸಿದ್ಧ ಕಂಪನಿಗಳನ್ನು ಸ್ಥಾಪಿಸಿದ್ದಾರೆ ಅಥವಾ ಅವುಗಳ ಸಹ-ಸಂಸ್ಥಾಪಕರಾಗಿದ್ದಾರೆ. ಅಂಥ ಕೆಲವು ಕಂಪನಿಗಳೆಂದರೆ: ಇಂಟೆಲ್‌, ಮೆಕ್‌ಡೊನ್ನೆಲ್‌ ಡೋಗ್ಲಸ್‌, ಟೆಕ್ಸಾಸ್‌ ಇನ್‌ಸ್ಟ್ರುಮೆಂಟ್ಸ್‌, 3ಕಾಮ್‌, ಕ್ವಾಲ್‌ಕಾಮ್‌, ಬೋಸ್‌, ರೇಥಿಯಾನ್‌, ಕೋಚ್‌ ಇಂಡಸ್ಟ್ರೀಸ್‌, ರಾಕ್‌ವೆಲ್‌ ಇಂಟರ್‌ನ್ಯಾಷನಲ್‌, ಜೀನ್‌ಟೆಕ್‌, ಮತ್ತು ಕ್ಯಾಂಪ್‌ಬೆಲ್‌ ಸೂಪ್‌. ವಾರ್ಷಿಕ ವಾಣಿಜ್ಯೋದ್ಯಮದ ಸ್ಪರ್ಧೆಯು 85ಕ್ಕೂ ಹೆಚ್ಚಿನ ಕಂಪನಿಗಳು ಹುಟ್ಟಿಕೊಳ್ಳುವುದಕ್ಕೆ ಕಾರಣವಾಗಿದ್ದು, ಈ ಕಂಪನಿಗಳು ಒಟ್ಟಾರೆಯಾಗಿ 2,500 ಉದ್ಯೋಗಾವಕಾಶಗಳನ್ನು ಸೃಷ್ಟಿಸಿವೆ, 600 ದಶಲಕ್ಷ $ನಷ್ಟು ಹಣವನ್ನು ಸಾಹಸೋದ್ಯಮ ಬಂಡವಾಳದ ಹೂಡಿಕೆಯಲ್ಲಿ ಸ್ವೀಕರಿಸಿದೆ, ಮತ್ತು 10 ಶತಕೋಟಿ $ಗೂ ಹೆಚ್ಚಿನ ಒಂದು ಮಾರುಕಟ್ಟೆ ಬಂಡವಾಳೀಕರಣವನ್ನು ಹೊಂದಿವೆ. A 2009ರ ಅಧ್ಯಯನವೊಂದು ಪ್ರತಿಪಾದಿಸಿರುವ ಪ್ರಕಾರ, MIT ಅಂಗಸಂಸ್ಥೆಗಳಿಂದ ಸ್ಥಾಪಿಸಲ್ಪಟ್ಟಿರುವ ಕಂಪನಿಗಳ ಸಂಯೋಜಿತ ಆದಾಯಗಳು ಅವನ್ನು ವಿಶ್ವದಲ್ಲಿನ ಹದಿನೇಳನೇ ಅತಿದೊಡ್ಡ ಆರ್ಥಿಕ ವ್ಯವಸ್ಥೆಯನ್ನಾಗಿಸಿದೆ. MITಯ ಹಳೆಯ ವಿದ್ಯಾರ್ಥಿಗಳ ನೇತೃತ್ವದಲ್ಲಿ ನಡೆಸಲ್ಪಡುತ್ತಿರುವ ಪ್ರಖ್ಯಾತ ಉನ್ನತ ಶಿಕ್ಷಣ ಸಂಸ್ಥೆಗಳಲ್ಲಿ ಈ ಕೆಳಗಿನವು ಸೇರಿವೆ:ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ ವ್ಯವಸ್ಥೆ, ಹಾರ್ವರ್ಡ್‌ ವಿಶ್ವವಿದ್ಯಾಲಯ, ಜಾನ್ಸ್‌ ಹಾಪ್ಕಿನ್ಸ್‌ ವಿಶ್ವವಿದ್ಯಾಲಯ, ಕಾರ್ನೆಗಿ ಮೆಲ್ಲನ್‌ ವಿಶ್ವವಿದ್ಯಾಲಯ, ಟಫ್ಟ್ಸ್‌ ವಿಶ್ವವಿದ್ಯಾಲಯ, ರೋಚೆಸ್ಟರ್ ಇನ್‌ಸ್ಟಿಟ್ಯೂಟ್‌ ಆಫ್ ಟೆಕ್ನಾಲಜಿ, ಈಶಾನ್ಯ ವಿಶ್ವವಿದ್ಯಾಲಯ, ರೆನ್‌ಸ್ಸೀಲೇರ್ ಪಾಲಿಟೆಕ್ನಿಕ್‌ ಇನ್‌ಸ್ಟಿಟ್ಯೂಟ್‌, ಟೆಕ್ನೊಲೊಜಿಕೊ ಡಿ ಮಾಂಟೆರ್ರೆ, ಪರ್ಡ್ಯೂ ವಿಶ್ವವಿದ್ಯಾಲಯ, ಮತ್ತು ವರ್ಜೀನಿಯಾ ಟೆಕ್‌.ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಮಾನವ ಚಾಲಿತ ಅಂತರಿಕ್ಷ ಯಾನಗಳ ಪೈಕಿ ಮೂರನೇ ಒಂದಕ್ಕಿಂತ ಹೆಚ್ಚು ಭಾಗವು MITಯಲ್ಲಿ ಶಿಕ್ಷಣ ಪಡೆದ ಗಗನಯಾತ್ರಿಗಳನ್ನು (ಅವರ ಪೈಕಿ ಅಪೊಲೊ 11 ಚಂದ್ರ-ಸಂಪುಟದ ವಿಮಾನಚಾಲಕ ಬಝ್‌ ಆಲ್ಡ್ರಿನ್‌ ಸೇರಿದ್ದಾನೆ) ಒಳಗೊಂಡಿದೆ. ಇದು ಯುನೈಟೆಡ್‌ ಸ್ಟೇಟ್ಸ್‌ ಸರ್ವೀಸ್‌ ಅಕೆಡೆಮೀಸ್‌ನ್ನು ಹೊರತುಪಡಿಸಿ ಬೇರಾವುದೇ ವಿಶ್ವವಿದ್ಯಾಲಯಕ್ಕಿಂತ ಹೆಚ್ಚಿನ ಪ್ರಮಾಣದ್ದು ಎನ್ನಬಹುದು. ವಿಜ್ಞಾನೇತರ ಕ್ಷೇತ್ರಗಳಲ್ಲಿನ ಪ್ರಖ್ಯಾತ ಹಳೆಯ ವಿದ್ಯಾರ್ಥಿಗಳಲ್ಲಿ ಈ ಕೆಳಗಿನವರು ಸೇರಿದ್ದಾರೆ: ಡಾಕ್ಟರ್‌ ಡೋಲಿಟ್ಲ್‌ ಲೇಖಕ ಹ್ಯೂಜ್‌ ಲೋಫ್ಟಿಂಗ್‌,[515] ಬಾಸ್ಟನ್‌ ಗಿಟಾರ್‌ ವಾದಕ ಟಾಮ್‌ ಸ್ಕೊಲ್ಝ್‌, ದಿ ನ್ಯೂಯಾರ್ಕ್‌ ಟೈಮ್ಸ್‌ ಅಂಕಣಕಾರ ಪಾಲ್‌ ಕ್ರಗ್‌ಮನ್‌, ದಿ ಬೆಲ್‌ ಕರ್ವ್‌  ಲೇಖಕ ಚಾರ್ಲ್ಸ್‌ ಮರ್ರೆ, ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಸರ್ವೋಚ್ಚ ನ್ಯಾಯಾಲಯ ಕಟ್ಟಡದ ವಾಸ್ತುಶಿಲ್ಪಿ ಕ್ಯಾಸ್‌ ಗಿಲ್ಬರ್ಟ್‌, ಮತ್ತು ಪ್ರಿಟ್ಜ್‌ಕರ್‌ ಬಹುಮಾನ-ಗೆದ್ದ ವಾಸ್ತುಶಿಲ್ಪಿ I.M. ಪೀ ಮತ್ತು ಗೋರ್ಡಾನ್‌ ಬನ್‌ಶಾಫ್ಟ್‌‌.
ಟಿಪ್ಪಣಿಗಳು
'ಕಡುಗೆಂಪು ಮತ್ತು ಉಕ್ಕಿನ ಬೂದುಬಣ್ಣ'ವನ್ನು ನಾವು ಶಿಫಾರಸು ಮಾಡಿದೆವು." (ಆಲ್ಫ್ರೆಡ್‌ T. ವೈಟ್‌, ಶಾಲೆಯ ಬಣ್ಣದ ಸಮಿತಿಯ ಅಧ್ಯಕ್ಷ, 1879ರ ತರಗತಿ)
ಆಕರಗಳು
MITಯ ಸಂಸ್ಥಾ ದಾಖಲೆಗಳು ಮತ್ತು ವಿಶೇಷ ಸಂಗ್ರಹಣೆಗಳಿಂದ ನಿರ್ವಹಿಸಲ್ಪಟ್ಟಿರುವ ಗ್ರಂಥಸೂಚಿ, ಮತ್ತು MITಯಲ್ಲಿನ ಜನಪ್ರಿಯ ಸಂಸ್ಕೃತಿಯಲ್ಲಿನ ಬರೆಯಲ್ಪಟ್ಟ ಕೃತಿಗಳು.
''
ಬಾಹ್ಯ ಕೊಂಡಿಗಳು
ವರ್ಗ:ಅಸೋಸಿಯೇಷನ್‌ ಆಫ್ ಅಮೆರಿಕನ್‌ ಯೂನಿವರ್ಸಿಟೀಸ್‌ ವರ್ಗ:ಅಸೋಸಿಯೇಷನ್‌ ಆಫ್ ಇಂಡಿಪೆಂಡೆಂಟ್‌ ಟೆಕ್ನಲಾಜಿಕಲ್‌ ಯೂನಿವರ್ಸಿಟೀಸ್‌ ವರ್ಗ:ಅಸೋಸಿಯೇಷನ್‌ ಆಫ್ ಪಬ್ಲಿಕ್‌ ಅಂಡ್‌ ಲ್ಯಾಂಡ್‌-ಗ್ರಾಂಟ್‌ ಯೂನಿವರ್ಸಿಟೀಸ್‌ ವರ್ಗ:ನ್ಯಾಷನಲ್‌ ಅಸೋಸಿಯೇಷನ್‌ ಆಫ್ ಇಂಡಿಪೆಂಡೆಂಟ್‌ ಕಾಲೇಜಸ್‌ ಅಂಡ್‌ ಯೂನಿವರ್ಸಿಟೀಸ್‌ ವರ್ಗ:ಕೇಂಬ್ರಿಜ್‌, ಮ್ಯಾಸಚೂಸೆಟ್ಸ್ ವರ್ಗ:1861ರಲ್ಲಿ ಸ್ಥಾಪನೆಗೊಂಡ ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಭೂಮಾನ್ಯ ವಿಶ್ವವಿದ್ಯಾಲಯಗಳು ಮತ್ತು ಕಾಲೇಜುಗಳು ವರ್ಗ:ಮ್ಯಾಸಚೂಸೆಟ್ಸ್ ಇನ್‌ಸ್ಟಿಟ್ಯೂಟ್‌ ಆಫ್ ಟೆಕ್ನಾಲಜಿ ವರ್ಗ:ತಾಂತ್ರಿಕ ವಿಶ್ವವಿದ್ಯಾಲಯಗಳು ಮತ್ತು ಕಾಲೇಜುಗಳು ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಎಂಜಿನಿಯರಿಂಗ್‌ ವಿಶ್ವವಿದ್ಯಾಲಯಗಳು ಮತ್ತು ಕಾಲೇಜುಗಳು ವರ್ಗ:ಗಾಜಿನ ವಿಜ್ಞಾನದ ಸಂಸ್ಥೆಗಳು ವರ್ಗ:ನ್ಯೂ ಇಂಗ್ಲಂಡ್‌ ಅಸೋಸಿಯೇಷನ್ ಆಫ್ ಸ್ಕೂಲ್ಸ್‌ ಅಂಡ್ ಕಾಲೇಜಸ್‌ ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಭಾರತದಲ್ಲಿ ವಾಹನ ನೊಂದಾವಣೆ ಸಂಖ್ಯೆ
ಭಾರತದಲ್ಲಿ ವಾಹನ ನೊಂದಾವಣೆ ಫಲಕಗಳನ್ನು ಜಿಲ್ಲಾ ಮಟ್ಟದ ಪ್ರಾಂತೀಯ ಸಾರಿಗೆ ಕಛೇರಿಗಳು (Regional Transport Office - RTO) ನೀಡುತ್ತವೆ. ಈ ಫಲಕಗಳು ಲ್ಯಾಟಿನ ಅಕ್ಷರಮಾಲೆಯ ಅಕ್ಷರಗಳನ್ನು ಮತ್ತು ಅರಬಿಕ್ ಸಂಖ್ಯೆಗಳನ್ನು ಹೊಂದಿರುತ್ತವೆ. ಉದಾಹರಣೆಗೆ: AA 11 BB 1111 ಎಂಬ ಫಲಕದಲ್ಲಿ AA ವಾಹನದ ರಾಜ್ಯವನ್ನು; 11 ಜಿಲ್ಲೆಯನ್ನು; 1111 ವಾಹನದ ಸಂಖ್ಯೆಯನ್ನು ಮತ್ತು BB ವಾಹನದ ಪ್ರಕಾರವನ್ನು ಸೂಚಿಸುತ್ತವೆ.
ವರ್ಗ:ಸಾರಿಗೆ ವರ್ಗ:ಭಾರತ
ವಿಮೋಚನ ವೇಗ
ವಿಮೋಚನ ವೇಗ ಭೌತ ಶಾಸ್ತ್ರದಲ್ಲಿ ಒಂದು ವಸ್ತುವಿನ ವೇಗ. ಈ ಸ್ಥಿತಿಯಲ್ಲಿ ವಸ್ತುವಿನ ಮೇಲೆ ಹೋಗಿರುವ ಚಲನಶಕ್ತಿ ಮತ್ತು ಅದರ ಮೇಲೆ ಕೆಳೆಗೆ ಬರುವುದು ಭೂಗುರುತ್ವಾಕರ್ಷಣ ಶಕ್ತಿ ಸಮವಾಗಿರುತ್ತದೆ. ಯಾವುದೇ ವಸ್ತುವು (ಯಾವುದೇ ತೂಕ) ಭೂಮಿಯೆ ಗುರುತ್ವಾಕರ್ಷಣ ಬಲದಿಂದ ಮೇಲೆ ಹೋಗಲು ವಿಮೋಚನ ವೇಗ ಬೇಕಾಗುತ್ತದೆ.
ಗೋಳಾಕಾರ ಸಮಾನತೆ ವಸ್ತುದೆ ವಿಮೋಚನ ವೇಗ
ಗೋಲಾಕಾರದ ಸಮ್ಮಿತೀಯ ವಸ್ತು ವಿಮೋಚನ ವೇಗ ಈ ಸೂತ್ರದ ಮೂಲಕ ನೀಡಬಹುದು:
ಇಲ್ಲಿ G ಅಂದ್ರೆ ವಿಶ್ವ ಗುರುತ್ವಾಕರ್ಷಣ ನಿಯತಾಂಕ (G = 6.67×10−11 m3 kg−1 s−2). M ಅಂದ್ರೆ ದೊಡ್ಡ ವಸ್ತುವಿನ ತೂಕ. r ಅಂದ್ರೆ ಎರಡು ವಸ್ತುಗಳ ನಡುವಿನ ದೂರ.
ಉಲ್ಲೇಖ
ವರ್ಗ:ಭೌತಶಾಸ್ತ್ರ ವರ್ಗ:ಖಗೋಳಶಾಸ್ತ್ರ ವರ್ಗ:ವಿಜ್ಞಾನ
ಮೊದಲನೆಯ ಎಲಿಜಬೆಥ್
ಎಲಿಜಬೆತ್ I (7 ಸೆಪ್ಟೆಂಬರ್ 1533 - 24 ಮಾರ್ಚ್ 1603) ಇಂಗ್ಲೆಂಡ್ ಮತ್ತು ಐರ್ಲೆಂಡ್ನ ರಾಣಿ 17 ನವೆಂಬರ್ 1558 ರಿಂದ ಅವಳ ಮರಣದವರೆಗೆ. ಕೆಲವೊಮ್ಮೆ ವರ್ಜಿನ್ ಕ್ವೀನ್, ಗ್ಲೋರಿಯಾನಾ ಅಥವಾ ಗುಡ್ ಕ್ವೀನ್ ಬೆಸ್ ಎಂದು ಕರೆಯಲ್ಪಡುವ, ಮಕ್ಕಳಿಲ್ಲದ ಎಲಿಜಬೆತ್ ಟ್ಯೂಡರ್ ಸಾಮ್ರಾಜ್ಯದ ಕೊನೆಯ ರಾಜನಾಗಿದ್ದ.ಎಲಿಜಬೆತ್ ಹೆನ್ರಿ VIII ರ ಮಗಳು ಮತ್ತು ಅವರ ಎರಡನೆಯ ಹೆಂಡತಿಯಾದ ಅನ್ನಿ ಬೊಲಿನ್, ಎಲಿಜಬೆತ್ ಹುಟ್ಟಿದ ನಂತರ ಎರಡು ಮತ್ತು ಒಂದೂವರೆ ವರ್ಷಗಳ ನಂತರ ಮರಣದಂಡನೆ ವಿಧಿಸಲಾಯಿತು. ಹೆನ್ರಿ VIII ಗೆ ಅನ್ನಿಯ ಮದುವೆಯನ್ನು ರದ್ದುಗೊಳಿಸಲಾಯಿತು, ಮತ್ತು ಎಲಿಜಬೆತ್ರನ್ನು ನ್ಯಾಯಸಮ್ಮತವಲ್ಲದವನಾಗಿ ಘೋಷಿಸಲಾಯಿತು. 1553 ರಲ್ಲಿ ಅವರ ಸಾವಿನ ತನಕ, ಅವರ ಕಿರಿಯ ಸಹೋದರ ಎಡ್ವರ್ಡ್ VI, ಕಿರೀಟವನ್ನು ಲೇಡಿ ಜೇನ್ ಗ್ರೆಯ್ಗೆ ಒಪ್ಪಿಸಿ, ಅವನ ಇಬ್ಬರು ಅರೆ-ಸಹೋದರಿಯರು, ಎಲಿಜಬೆತ್ ಮತ್ತು ರೋಮನ್ ಕ್ಯಾಥೋಲಿಕ್ ಮೇರಿರ ವಿರುದ್ಧದ ಹೇಳಿಕೆಗಳನ್ನು ನಿರ್ಲಕ್ಷಿಸಿ, ಕಾನೂನಿಗೆ ವಿರುದ್ಧವಾಗಿ ಕಾನೂನಿನ ಹೊರತಾಗಿಯೂ ಆಳಿದರು. ಎಡ್ವರ್ಡ್ರ ಇಚ್ಛೆಯನ್ನು ಪಕ್ಕಕ್ಕೆ ಹಾಕಲಾಯಿತು ಮತ್ತು ಮೇರಿ ರಾಣಿಯಾದಳು, ಲೇಡಿ ಜೇನ್ ಗ್ರೇ ಅನ್ನು ಇಟ್ಟುಕೊಂಡಳು. ಮೇರಿ ಆಳ್ವಿಕೆಯಲ್ಲಿ, ಪ್ರೊಟೆಸ್ಟೆಂಟ್ ಬಂಡುಕೋರರನ್ನು ಬೆಂಬಲಿಸುವ ಅನುಮಾನದ ಮೇಲೆ ಎಲಿಜಬೆತ್ ಸುಮಾರು ಒಂದು ವರ್ಷ ಜೈಲು ಶಿಕ್ಷೆಗೆ ಒಳಗಾದರು..
thumb|ಎಲಿಜ಼ಬೆತ್ ೧ ಆಫ್ ಇಂಗ್ಲೆಂಡ್
ಹೆನ್ರಿ-೮ ಮತ್ತು ಆನ್ನಿ ಬಾಯ್ಲೀನ್ ರವರ ಪುತ್ರಿ ಎಲಿಜ಼ಬೆತ್ ೧. ಎಡ್ವರ್ಡ್-೬ ಇವಳ ಅಣ್ಣ ಹಾಗು ರೋಮನ್ ಕ್ಯಾಥೊಲಿಕ್ ಮೇರಿ ಇವಳ ಸಹೋದರಿ. ೧೫೫೮ರಲ್ಲಿ, ಎಲಿಜ಼ಬೆತ್ ತನ್ನ ಸಹೋದರಿಯ ಮರಣದ ನಂತರ ರಾಣಿಯಾಗಿ ಆಳ್ವಿಕೆ ನಡಿಸಳು ಪ್ರಾರಂಭಿಸಿದಳು. ಆಳ್ವಿಕೆಯ ಸಮಯದಲ್ಲಿ ಇವಳು ತನ್ನ ಸಲಹಾ ಪರಿಷತ್ತಿನ ಸಹಾಯದ ಮೇರೆಗೆ ಆಳ್ವಿಕೆ ನಡೆಸಿದಳು, ಇದರಲ್ಲಿ ಮುಖ್ಯವಾದವರು ವಿಲಿಯಮ್ ಸೆಸೀಲ್ ಹಾಗು ಮೊದಲ ಬೇರ್ರಾನ್ ಬರ್ಗ್ಲಿ. ರಾಣಿಯಾಗಿ ಇವಳು ಮೊದಲು ಮಾಡಿದ ಕೆಲಸ ಪ್ರೊಟೆಸ್ಟೆಂಟ್ ಚರ್ಚ್ ಸ್ಥಾಪನೆ ಮಾಡಿದ್ದು, ಅದರ ಸರ್ವೋಚ್ಚ ಆಧಿಕಾರಿ ಸಹ ಆದರು. ಇದು ನಂತರ "ಚರ್ಚ್ ಆಫ್ ಇಂಗ್ಲಾಡ್" ಸಹ ಆಯಿತು.
ಎಲಿಜ಼ಬೆತ್ನ ಆಡಳಿತವನ್ನು ಎಲಿಜ಼ಬೆತನ್ ಯುಗ ಎಂದು ಕರೆಯುತ್ತಾರೆ. ಈ ಕಾಲವು ವಿಲಿಯಮ್ ಷೇಕ್ಸ್‌ಪಿಯರ್ ಹಾಗು ಕ್ರಿಸ್ಟೊಫರ್ ಮರ್ಲೊವ್ ರವರ ಇಂಗ್ಲೀಷ್ ನಾಟಕಗಳಿಗೆ ಹೆಸರುವಾಸಿಯಾಗಿದೆ
ಆರಂಭಿಕ ಜೀವನ
ಗ್ರೀನ್ವಿಚ್ ಅರಮನೆಯಲ್ಲಿ ಜನಿಸಿದ ಇವಳು ಹೆನ್ರಿ-೮ನ ಎರಡನೆಯ ಮಗು. ಅವಳ ತಾಯಿ ಆನ್ನಿ ಬಾಲಿನ್, ಹೆನ್ರಿಯ ಎರಡನೆ ಹೆಂಡತಿ. ಎಲಿಜ಼ಬೆತ್ ಎರಡು ವರ್ಷದ ಮಗುವಾಗಿದ್ದಾಗ ಅವಳ ತಾಯಿಯನ್ನು ಗಲ್ಲಿಗೇರಿಸಲಾಯಿತು, ಹಾಗು ಎಲಿಜ಼ಬೆತ್ನನ್ನು ಅಕ್ರಮ ಸಂತಾನ ಎಂದು ಘೋಷಿಸಿ ಹೆನ್ರಿ ಮತ್ತೊಂದು ಮದುವೆಯಾದ, ಆಗ ಹುಟ್ತಿದ್ದು ಎಡ್ವರ್ಡ್, ಇವನನ್ನುಗ್ ರಾಜ್ಯದ ಹಕ್ಕುದಾರ ಎಂದು ಘೋಷಿಸಲಾಯಿತು.
ಎಲಿಜ಼ಬೆತ್ನ ವಿದ್ಯಾಭ್ಯಾಸ ಮುಗಿಯುವ ಸಮಯದಲ್ಲಿ ಅವಳು ಅತಿಹೆಚ್ಚು ಕಲಿತ ಮಹಿಳೆಯರಲ್ಲಿ ಒಬ್ಬಳಾಗಿದ್ದಳು. ಎಲಿಜ಼ಬೆತ್ಗೆ ಇಂಗ್ಲೀಷ್ ಬಿಟ್ಟು ವೆಲ್ಶ್, ಕಾರ್ನಿಷ್, ಸ್ಕಾಟಿಷ್, ಐರಿಶ್, ಲ್ಯಾಟಿನ್, ಇಟಾಲಿಯನ್, ಗ್ರೀಕ್ ಭಾಷೆಗಳು ಬರುತ್ತಿದ್ದವು.
ಆಳ್ವಿಕೆ
thumb|ಎಲಿಜ಼ವಬೆತ್ ಪಟ್ಟಾಭಿಷೇಕ ಎಲಿಜ಼ಬೆತ್ ರಾಣಿಯಾಗಿದ್ದು ತನ್ನ ೨೫ನೇ ವರ್ಷದಲ್ಲಿ. ಅವಳ ಪಟ್ಟಾಭಿಷೇಕವನ್ನು ಎಲ್ಲಾ ಜನರು ಬಹಳ ಹರುಷದಿಂದ ಸ್ವಾಗತಿಸಿದರು. ಸಾರ್ವಜನಿಕ ನೀತಿಯಲ್ಲಿ ಅವಳು ವ್ಯವಹಾರಿಕ ಸಿಧ್ಧಾಂತವನ್ನು ನಂಬಿದವಳು, ಇದನ್ನೆ ಧಾರ್ಮಿಕ ಸಂಪ್ರದಾಯದಲ್ಲು ಬಳಸಿದಳು. ಎಲಿಜ಼ಬೆತ್ ಮತ್ತು ಅವಳ ಸಲಹೆಗಾರರು, ಕ್ಯಾಥೋಲಿಕ್ ಕ್ರುಸೇಡನ್ನು ಇಂಗ್ಲಾಡಿನ್ ಆಡಳಿತಕ್ಕೆ ಅಪಾಯಕಾರಿ ಎಂದು ಭಾವಿಸಿದ್ದರು. ಆದ್ದರಿಂದ ಅವಳು ಪ್ರೊಟೆಸ್ಟೆಂಟ್ರನ್ನು ಹೆಚ್ಚು ಬಲ ಪಡೆಸಲು ಪ್ರಯತ್ನಸಿದ್ದಳು. ಇದಕ್ಕೆ ಬಹಳಷ್ಟು ಕ್ಯಾಥೋಲಿಕ್ಗಳ ಅಡ್ದಿ ಇದ್ದರು, ಇದು ಕೊನೆಗೆ ಸಾರ್ಥಕವಾಯಿತು. ಎಲಿಜ಼ಬೆತ್ತಿನ ವಿದೇಶಾಂಗ ನೀತಿ ರಕ್ಷಣಾತ್ಮಕವಾಗಿತ್ತು, ಅವಳ ನೌಕಪಡೆಯ ನೀತಿ ಮಾತ್ರ ಆಕ್ರಮಣಕಾರಿಯಾಗಿತ್ತು, ಇದು ಸ್ಪೇನ್ ವಿರುಧ್ಧದ ಯುದ್ಧದಲ್ಲಿ ಉಪಯುಕ್ತಕಾರಿಯಾಗಿತ್ತು.
ಮರಣ
ಎಲಿಜ಼ಬೆತ್ನ ಮುಖ್ಯ ಸಲಹೆಗಾರರಾದ ವಿಲಿಯಮ್ ಸೆಸೀಲ್ ೪ ಆಗಸ್ಟ್ ೧೫೯೮ರಲ್ಲಿ ನಿಧನಗೊಂಡರು. ಅವರ ಕಾರ್ಯ ಅವರ ಮಗನಾದ ರಾಬರ್ಟ್ ಸೆಸೀಲ್ಗೆ ಹೋಗಿತು. ಅವನ ಮುಖ್ಯ ಕಾರ್ಯ ರಾಜ್ಯದ ಮುಂದಿನ ಉತ್ತರಾಧಿಕಾರಿಯನ್ನು ಹುಡುಕುವುದಾಗಿತ್ತು. ಇದಕ್ಕೆ ಕಾರಣ ಎಲಿಜ಼ಬೆತ್ ಗೇ ಮಕ್ಕಳ್ಳಿಲ್ಲದಿದ್ದುದು. ಎಲಿಜ಼ಬೆತ್ ನ ಒಪ್ಪಿಗೆ ಇದಕ್ಕೆ ಇಲ್ಲದಿದ್ದ ಕಾರಣ ರಾಬರ್ಟ್ ಈ ಕಾರ್ಯವನ್ನು ಗೋಪ್ಯವಾಗಿ ಮಾಡಿದ. ಮೊದಲು ಜೇಮ್ಸ್ ೬ ಆಫ್ ಸ್ಕಾಟ್ಲ್ಯಾಂಡ್ನನ್ನು ಸಂಪರ್ಕಿಸಿದ.
ಎಲಿಜ಼ಬೆತ್ನ ಆರೋಗ್ಯವು ೧೬೦೨ನ ಶರತ್ಕಾಲದವರೆಗೂ ಚೆನ್ನಾಗಿದ್ದರೂ ತನ್ನ ಹತ್ತಿರದ ಸ್ನೇಹಿತರ ಸಾವು ಅವಳಲ್ಲಿ ತೀವ್ರ ಕೊರಗನ್ನು ಮೂಡಿಸಿತು. ೧೬೦೩ನಲ್ಲಿ ತನ್ನ ಹತ್ತಿರದ ಸ್ನೇಹಿತೆಯಾದ ಕ್ಯಾಥರೀನ್, ಲೇಡಿ ನಾಲ್ಲಿಸ್ ಸಾವು ಬಹಳ ದು‌ಃಖ ತಂದಿತು. ಮಾರ್ಚ್ನಲ್ಲಿ ಎಲಿಜ಼ಬೆತ್ನ್ ಆರೋಗ್ಯ ಕೆಡಲು ಪ್ರಾರಂಭಿಸಿತು, ತನ್ನ ಹಾಸಿಗೆ ಸೇರಿದಲು. ಮಾರ್ಚ್ ೨೪ ೧೬೦೩ರ ಮಧ್ಯರಾತ್ರಿ ಎಲಿಜ಼ಬೆತ್ ತನ್ನ ಕೊನೆ ಉಸಿರೆಳೆದಳು. ನಂತರ ಸೆಸೀಲ್ ಹಾಗೂ ರಾಜ್ಯದ ಪರಿಷತ್ತು ಸ್ಕಾಟ್ಲ್ಯಾಂಡ್ನ್ ಜೇಮ್ಸ್ ೬ನನ್ನು ಜೇಮ್ಸ್ ೧ ಆಗಿ ಇಂಗ್ಲೆಂಡ್ನ್ ರಾಜನನ್ನಾಗಿ ಘೋಷಿಸಲಾಯಿತು. thumb|ಎಲಿಜ಼ಬೆತ್ನ್ ಅಂತ್ಯಕ್ರಿಯೆ
ಎಲಿಜ಼ಬೆತ್ ಶವಪೆಟ್ಟಿಗೆಯನ್ನು ೨೮ ಎಪ್ರಿಲ್ ರಂದು ವೆಸ್ಟ್ ಮಿನಿಸ್ಟರ್ ಆಬ್ಬಿಗೆ ತರಲಾಯಿತು, ಅವಳ ಶವವನ್ನು ಅವಳ ಸಹೋದರಿಯಾದ ಮೇರಿಯ ಜೊತೆ ಇಡಲಾಯಿತು.
ಕೀರ್ತಿ
ಎಲಿಜ಼ಬೆತ್ ನ ಮರಣದಿಂದ ಬಹಳಶ್ಟು ಜನ ದುಃಖ ಪಟ್ಟರು. ಜೇಮ್ಸ್ ಮೇಲೆ ಮೊದಮೊದಲು ಬಹಳ ನೀರಿಕ್ಷೆ ಇದ್ದರು, ಅದು ಕೆಲ ಸಮಯದ ನಂತರ ಕೆಳಗಿಳಿಯ ತೊಡಗಿತು. ಜನ ಎಲಿಜ಼ಬೆತ್ ನ ಕಾರ್ಯಗಳನ್ನು ನೆನಪಿಸಿಕೊಳ್ಳಲು ಪ್ರಾರಂಭಿಸಿದರು, ಅವಳ ಆಳ್ವಿಕೆಯನ್ನು ಸುವರ್ಣ ಯುಗ ಎಂದು ಕರೆಯಲು ಪ್ರಾರಂಭಿಸಿದರು. ನೆಪೋಲಿಯನ್ ಯುದ್ಧದ ಸಮಯದಲ್ಲೂ ಅವಳ ಆಲ್ವಿಕೆಯನ್ನು ನೆನೆಯಲು ಪ್ರಾರಂಭಿಸಿದರು. ಆದರೆ ಈಗಿನ ಇತಿಹಾಸಿಗರು ಅವಳ ಆಲ್ವಿಕೆಯನ್ನು ಒಂದು ವಿಫಲ ಆಳ್ವಿಕೆಯಾಗಿ ಭಾವಿಸುತ್ತಾರೆ. ಪ್ರೊಟೆಸ್ಟೆಂಟ್ಸ್ ನ ಬೆಂಬಲಿಗರಾಗಿ ಅವರನ್ನು ಭಾವಿಸಿದ್ದರು, ಅವಳ ವಿದೇಶಿ ಕಾರ್ಯನೀತಿ ಬಹಳ ಜಾಗರೋಕತೆಯಿಂದ ಕೂಡಿದ್ದಾಗು ಭಾವಿಸಿದ್ದಾರೆ. ವಿದೇಶಿ ಪ್ರೊಟೆಸ್ಟೆಂಟ್ಸ್ ಗೇ ಹೆಚ್ಚು ಸಹಾಯ ಮಾಡಲಿಲ್ಲ.
ಉಲ್ಲೇಖಗಳು
https://en.wikipedia.org/wiki/Elizabeth_I_of_England
ವರ್ಗ:ರಾಣಿಯರು
ರೋಹಿತುಕ
=ಇತರೆಹೆಸರುಗಳು=
=ವಿವರಣೆ= ಇದು ಭಾರತ, ಪಾಕಿಸ್ತಾನ, ನೇಪಾಳ, ಭೂತಾನ್, ಬಾಂಗ್ಲಾದೇಶ, ಮಯನ್ಮಾರ್ ಮತ್ತು ಶ್ರೀಲಂಕಾಗಳಿಗೆ ಸ್ಥಳೀಯವಾಗಿದೆ. ಇದನ್ನು ಆರ್ಯವೇದದಲ್ಲಿ ವ್ಯಾಪಕವಾಗಿ ಔಷಧೀಯ ಸಸ್ಯವಾಗಿ ಬಳಸಲಾಗುತ್ತದೆ.
=ಸಸ್ಯದ ದೈಹಿಕ ರಚನೆ= ರೋಹಿತಕ ೬-೧೦ ಮೀಟರ್ ಎತ್ತರಕ್ಕೆ ಬೆಳೆಯುವುದಾಗಿದ್ದು ಉತ್ತರ ಮತ್ತು ಪಶ್ಚಿಮ ಭಾರತದ ಹಿಮಾಲಯದ ಬೆಟ್ಟ ಮತ್ತು ಬಯಲು ಪ್ರದೇಶಗಳಲ್ಲಿ ಬೆಳೆಯುವ ಒಂದು ಮಧ್ಯಮಗಾತ್ರದ ಮರವಾಗಿದೆ. ಮರದ ಎಲೆಗಳು ದಾಳಿಂಬೆ ಎಲೆಗಳಿಗೆ ಹೋಲುತ್ತದೆ. ಹೂಗಳು ಹಳದಿ ಅಥವಾ ಪ್ರಕಾಶಮಾನವಾದ ಕಿತ್ತಳೆ ಬಣ್ಣದಾಗಿದ್ದು ಏಪ್ರಿಲ್ ಮತ್ತು ಮೇ ತಿಂಗಳಲ್ಲಿ ಕಂಡುಬರುತ್ತವೆ.
=ಉಪಯೋಗಗಳು=
=ಸಸ್ಯ ಹೊಂದಿರುವ ಆರ್ಯುವೇದ ಔಷಧಿಗಳು=
=ಉಲ್ಲೇಖಗಳು=
ವರ್ಗ:ಸಸ್ಯಗಳು
ಕರ್ನಾಟಕದ ಆರ್ಥಿಕ ಪ್ರಗತಿ
ವ್ಯವಸಾಯ, ನೀರಾವರಿ ಮತ್ತು ವಿದ್ಯುಚ್ಫಕ್ತಿ
ವ್ಯವಸಾಯ, ನೀರಾವರಿ ಮತ್ತು ವಿದ್ಯುಚ್ಫಕ್ತಿ: ಕರ್ಣಾಟಕದ ಆರ್ಥಿಕ ಜೀವನದಲ್ಲಿ ಬಹುಮುಖ್ಯ ಪಾತ್ರವಹಿಸಿವೆ. ಕೈಗಾರಿಕೆಯ ಬೆಳವಣಿಗೆಯಾಗುತ್ತಿದ್ದರೂ ಕರ್ನಾಟಕ ಈಗಲೂ ಭಾರತದ ಇತರ ರಾಜ್ಯಗಳಂತೆಯೇ ವ್ಯವಸಾಯ ಪ್ರಧಾನ ರಾಜ್ಯವಾಗಿದೆ. ೧೯೭೧ರ ಜನಗಣತಿಯ ಪ್ರಕಾರ ಶೇ. ೨೪.೩ರಷ್ಟು ಜನ ಮಾತ್ರ ಪಟ್ಟಣವಾಸಿಗಳಾಗಿದ್ದರು. ಉಳಿದವರು ಗ್ರಾಮವಾಸಿಗಳು. ಇವರ ಕಸಬು ಪ್ರಧಾನವಾಗಿ ವ್ಯವಸಾಯ. ಈ ರಾಜ್ಯದ ಒಟ್ಟು ವರಮಾನದಲ್ಲಿ ವ್ಯವಸಾಯ ಮೂಲದಿಂದ ಬರುವುದು ಅರ್ಧಕ್ಕಿಂತಲೂ ಹೆಚ್ಚು. ಇದ್ದಿತು. ೧೯೬೮-೬೯ರ ಅಂದಾಜಿನ ಪ್ರಕಾರ, ದೇಶದ ಒಟ್ಟು ವರಮಾನದಲ್ಲಿ ಶೇ. ೫೮ರಷ್ಟು ವ್ವವಸಾಯದಿಂದ ಬಂದದ್ದು. ವ್ವವಸಾಯ, ಮೀನುಗಾರಿಕೆ, ಪಶುಪಾಲನೆ ಮತ್ತು ಅರಣ್ಯಸಂಪತ್ತಿನ ವರಮಾನಗಳೆಲ್ಲವನ್ನೂ ಒಟ್ಟಿಗೆ ಸೇರಿಸಿದರೆ ರಾಜ್ಯದ ಒಟ್ಟು ವರಮಾನದಲ್ಲಿ ಇದು ಶೇ. ೬೪ ಆಗುತ್ತಿತ್ತು. ಪಂಚವಾರ್ಷಿಕ ಯೋಜನೆಯಲ್ಲಿ ವ್ಯವಸಾಯ ಕ್ಷೇತ್ರಕ್ಕೆ ಪ್ರಾಮುಖ್ಯ ಕೊಟ್ಟಿದೆ. ಬೇಸಾಯಕ್ಕೊಳಪಟ್ಟ ಜಮೀನಿನ ವಿಸ್ತೀರ್ಣ ೧೯೫೭-೬೭ರ ದಶಕದಲ್ಲಿ ೦.೦೪ ಕೋಟಿ ಹೆಕ್ಟೇರುಗಳಷ್ಟು ಅಧಿಕವಾಯಿತು. ಆಹಾರ ಧಾನ್ಯಗಳನ್ನು ಬೆಳೆಯುವ ಭೂವಿಸ್ತೀರ್ಣ ಇದೇ ಅವಧಿಯಲ್ಲಿ ೬.೫ ಲಕ್ಷ ಹೆಕ್ಟೇರುಗಳಷ್ಟು ಅಧಿಕವಾಯಿತು. ಆಹಾರ ಧಾನ್ಯದ ಉತ್ಪಾದನೆ ಕಳೆದ ಹತ್ತು ವರ್ಷಗಳಿಂದ ಹೆಚ್ಚಾಗಿದ್ದರೂ ಇದು ಬೇಡಿಕೆಗೆ ಸಮನಾದ ಮಟ್ಟ ಮುಟ್ಟಲಿಲ್ಲ. ೧೯೬೯-೭೦ರಲ್ಲಿ ಆಹಾರಧಾನ್ಯದ ಉತ್ಪಾದನೆ ೫೧.೮ ಲಕ್ಷ ಟನ್ಗಳಷ್ಟಿತ್ತು. ಬೇಸಾಯ ಕ್ಷೇತ್ರದಲ್ಲಿ ಉತ್ಪಾದನೆ ಹೆಚ್ಚಿಸಲು ಸರ್ಕಾರದವರು ಕಳೆದ ಹತ್ತು ದಶಕಗಳಲ್ಲಿ ಅನೇಕ ಯೋಜನೆಗಳನ್ನು ಕೈಗೊಂಡಿದ್ದಾರೆ. ಭೂಮಿಯ ಅಭಿವೃದ್ಧಿ, ರಾಸಾಯನಿಕ ಗೊಬ್ಬರದ ಬಳಕೆ, ಉತ್ತಮ ಬಗೆಯ ಬಿತ್ತನೆ ಬೀಜ, ಸಾಲ ನೀಡಿಕೆ, ಸಸಿಗಳ ರೋಗ ನಿವಾರಣೆ, ಒಳ್ಳೆಯ ಕೃಷಿ ವಿಧಾನಗಳ ಅನುಸರಣಿ, ನೀರಾವರಿ ಯೋಜನೆ ಮುಂತಾದವು ಇವುಗಳಲ್ಲಿ ಸೇರಿವೆ. ಸರ್ಕಾರ ವ್ಯವಸಾಯಾಭಿವೃದ್ಧಿಗೆ ಸಾವಿರಾರು ಕೋಟಿ ರೂ. ವೆಚ್ಚ ಮಾಡಿದೆ. ಈ ಕಾರ್ಯಗಳಿಗೆ ಪಂಚವಾರ್ಷಿಕ ಯೋಜನೆಗಳಲ್ಲಿ ಕ್ರಮೇಣ ಹೂಡಿಕೆಯನ್ನು ಹೆಚ್ಚಿಸಲಾಯಿತು. ಈ ಎಲ್ಲ ಕಾರ್ಯಕ್ರಮಗಳಿಂದ ಹೆಚ್ಚಿಗೆ ಉತ್ಪಾದನೆ ಮಾಡಲು ರೈತರಿಗೆ ಹೆಚ್ಚು ಅವಕಾಶ ದೊರೆತಿದೆ. ಬೇಸಾಯ ಕ್ಷೇತ್ರದಲ್ಲಿ ಉತ್ಪಾದನೆ ಹೆಚ್ಚಿಸಲು ನೀರಿನ ಸರಬರಾಜು ಸಹ ಅತ್ಯಾವಶ್ಯಕ. ಇದಕ್ಕಾಗಿ ಸರ್ಕಾರ ಅನೇಕ ನೀರಾವರಿ ಯೋಜನೆಗಳನ್ನು ಕೈಗೊಂಡಿದೆ. ಪಂಚವಾರ್ಷಿಕ ಯೋಜನೆಗಳನ್ನು ಪ್ರಾರಂಭಿಸುವ ಮುನ್ನ ಕರ್ನಾಟಕದಲ್ಲಿ ಮಧ್ಯಮ ಮತ್ತು ದೊಡ್ಡ ನೀರಾವರಿ ಯೋಜನೆಗಳಿಂದ ಒಟ್ಟು ೬.೯ ಲಕ್ಷ ಹೆಕ್ಟೇರುಗಳಿಗೆ ಸೌಲಭ್ಯ ಒದಗಿತ್ತು. ಈಗ ಎಲ್ಲ ಬಗೆಯ ಯೋಜನೆಗಳಿಂದ ಸುಮಾರು ೧೨ ಲಕ್ಷ ಹೆಕ್ಟೇರುಗಳಷ್ಟು ಜಮೀನಿಗೆ ನೀರು ಸರಬರಾಜಾಗುತ್ತಿದೆ. ಇದೇ ರೀತಿಯಲ್ಲಿ ವಿದ್ಯುಚ್ಫಕ್ತಿಯ ಉತ್ಪಾದನೆಯೂ ಹೆಚ್ಚಾಗಿದೆ. ಒಂದನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ನೀರಾವರಿ ಮತ್ತು ವಿದ್ಯುಚ್ಫಕ್ತಿ ಯೋಜನೆಗಳಿಗೆ ಸರ್ಕಾರ ೩೦ ಕೋಟಿ ರೂ.ಗಳಷ್ಟು ವೆಚ್ಚ ಮಾಡಿತ್ತು. ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ಇದಕ್ಕೆ ೧೭೫ ಕೋಟಿ ರೂಪಾಯಿಗಳನ್ನು ಮೀಸಲಾಗಿಟ್ಟಿತ್ತು. ಪ್ರಸ್ತುತ ಈ ಬಾಬಿನಲ್ಲಿ ಸಾವಿರಾರು ಕೋಟಿಗಳ ಹೂಡಿಕೆಯಾಗುತ್ತಿದೆ.
ಖನಿಜಸಂಪತ್ತು
ಕರ್ನಾಟಕದ ಖನಿಜಸಂಪತ್ತು ರಾಜ್ಯದ ಕೈಗಾರಿಕೆಗಳ ಬೆಳೆವಣಿಗೆಗೆ ಅನುಕೂಲಕರ. ಕಬ್ಬಿಣದ ಅದಿರಿನ ಅಭಿವೃದ್ಧಿಗಾಗಿ ರಾಷ್ಟ್ರೀಯ ಖನಿಜಸಂಪತ್ತಿನ ಅಭಿವೃದ್ಧಿ ಸಂಸ್ಥೆ ಒಂದು ಯೋಜನೆಯನ್ನು ಬಳ್ಳಾರಿ ಜಿಲ್ಲೆಯ ಹೊಸಪೇಟೆಯಲ್ಲಿ ಕೈಗೊಂಡಿದೆ. ಭಾರತದಲ್ಲಿ ಕಬ್ಬಿಣದ ಅದಿರನ್ನು ಹೊಂದಿರುವ ರಾಜ್ಯಗಳಲ್ಲಿ ಕರ್ನಾಟಕಕ್ಕೆ ನಾಲ್ಕನೆಯ ಸ್ಥಾನ. ಬಳ್ಳಾರಿ ಮತ್ತು ಚಿತ್ರದುರ್ಗ ಜಿಲ್ಲೆಗಳಲ್ಲೂ ಶಿವಮೊಗ್ಗ ಮತ್ತು ಚಿಕ್ಕಮಗಳೂರು ಜಿಲ್ಲೆಗಳ ಕೆಲವು ಭಾಗಗಳಲ್ಲೂ ಇರುವ ನಿಕ್ಷೇಪಗಳು ಸೇರಿ ಕರ್ನಾಟಕದಲ್ಲಿ ೧೨೦ ರಿಂದ ೧೫೦ ಕೋಟಿ ಟನ್ಗಳಷ್ಟು ಉತ್ತಮ ದರ್ಜೆಯ ಕಬ್ಬಿಣದ ಅದಿರು ದೊರೆಯುತ್ತದೆಂದು ಅಂದಾಜು ಮಾಡಲಾಗಿದೆ. ಇತ್ತೀಚಿನ ದಶಕಗಳಲ್ಲಿ ಬಳ್ಳಾರಿ ಹಾಗೂ ಕುದುರೆಮುಖ ಗಣಿಗಳಲ್ಲಿ ಹೇರಳ ಅದಿರು ತೆಗೆದು ರಫ್ತು ಮಾಡಿ ಭಾರಿ ವಿದೇಶಿ ವಿನಿಮಯ ಗಳಿಸಲಾಯಿತು. ಆಂತರಿಕ ಬಳಕೆಗೂ ಕಬ್ಬಿಣ ಸುಲಭ ಬೆಲೆಯಲ್ಲಿ ದೊರಕಿತು.
ಕೈಗಾರಿಕೆಗಳು
ಕರ್ನಾಟಕದ ಕೈಗಾರಿಕೆಯ ಚರಿತ್ರೆ ಗಮನಾರ್ಹವಾದದ್ದು. ಏಕೆಂದರೆ ೧೯ನೆಯ ಶತಮಾನದ ಕೊನೆಯಲ್ಲಿಯೇ ಈ ದೇಶದಲ್ಲಿ ಕೈಗಾರಿಕೆಗಳ ಬೆಳೆವಣಿಗೆ ಪ್ರಾರಂಭವಾಯಿತೆಂದು ಹೇಳಬಹುದು. ೧೮೮೫ರಲ್ಲಿ ಕರ್ನಾಟಕದಲ್ಲಿ ಮೊದಲನೆಯ ಹತ್ತಿಗಿರಣಿ ಪ್ರಾರಂಭವಾಯಿತು. ೧೯೦೨ರಲ್ಲಿ ಶಿವಸಮುದ್ರದಲ್ಲಿ ವಿದ್ಯುಚ್ಫಕ್ತಿಯ ಉತ್ಪಾದನೆ ಮಾಡಲು ಆರಂಭಿಸಿದಾಗಿನಿಂದ ಕರ್ನಾಟಕದ ಕೈಗಾರಿಕಾಭಿವೃದ್ಧಿಗೆ ಬಹಳ ಅನುಕೂಲವಾಯಿತು. ವಿದ್ಯುಚ್ಫಕ್ತಿಯ ಉತ್ಪಾದನೆ ಪ್ರಾರಂಭವಾದ ಹತ್ತು ವರ್ಷಗಳಲ್ಲಿ ಸುಮಾರು ೧೦೦ ಕೈಗಾರಿಕೆಗಳು ಬಂದುವು. ೧೯೧೩ರಲ್ಲಿಯೇ ಆಗಿನ ಮೈಸೂರು ಸರ್ಕಾರ ಉತ್ಪಾದನಾಂಗಗಳ ಸರಬರಾಜಿನ ಅಂದಾಜು ಮಾಡಿ ಅದರಿಂದ ಅನೇಕ ಕೈಗಾರಿಕೆಗಳ ಸ್ಥಾಪನೆಯ ಸಾಧ್ಯತೆಯನ್ನು ತೋರಿಸಿಕೊಟ್ಟಿತು. ಸರ್ ಎಂ. ವಿಶ್ವೇಶ್ವಯ್ಯನವರು ಮೈಸೂರು ಸಂಸ್ಥಾನದ ದಿವಾನರಾದ ಮೇಲೆ (೧೯೧೨-೧೮) ಕೈಗಾರಿಕೆಗಳ ನವಯುಗ ಪ್ರಾರಂಭವಾಯಿತು. ಮಹಾರಾಜ ನಾಲ್ವಡಿಕೃಷ್ಣರಾಜ ಒಡೆಯರ ಪ್ರೋತ್ಸಾಹದೊಂದಿಗೆ ಅವರು ಹತ್ತು ಹಲವು ಕೈಗಾರಿಕೆಗಳನ್ನು ಸ್ಥಾಪಿಸಿದರು, ಕೈಗಾರಿಕಾ ತರಬೇತಿ ತೆರೆದರು. ಆಗ ರಾಜ್ಯದಲ್ಲಿ ಅನೇಕ ಕೈಗಾರಿಕೆಗಳು ಜನ್ಮತಾಳಿದುವು. ಅವುಗಳಲ್ಲಿ ಮುಖ್ಯವಾದವೆಂದರೆ ಕಬ್ಬಿಣ, ಚಿನ್ನದ ಗಣಿ, ಹತ್ತಿ, ರೇಷ್ಮೆ, ಕಂಬಳಿ, ಸಕ್ಕರೆ, ರಸಾಯನಿಕ ಗೊಬ್ಬರ ಮತ್ತು ಕಾಗದದ ಕೈಗಾರಿಕೆ. ೧೯೪೫ರ ವೇಳೆಗೆ ಸುಮಾರು ೬೦೦ ದೊಡ್ಡ ಕೈಗಾರಿಕೆಗಳು ಇದ್ದು ಇವುಗಳಲ್ಲಿ ಸುಮಾರು ೮೦,೦೦೦ ಜನ ಕೆಲಸ ಮಾಡುತ್ತಿದ್ದರು. ಬೆಂಗಳೂರು, ಮೈಸೂರು ಮತ್ತು ಕೋಲಾರದ ಚಿನ್ನದ ಗಣಿ ಪ್ರದೇಶಗಳಲ್ಲಿ ವಿದ್ಯುಚ್ಫಕ್ತಿ ಸೌಲಭ್ಯ ಇದ್ದುದರಿಂದ ಕೈಗಾರಿಕೆಗಳು ಅಲ್ಲಿ ಕೇಂದ್ರೀಕೃತವಾದುವು. ಇತ್ತೀಚೆಗೆ ರಾಜ್ಯದ ಹಲವು ಕಡೆಗಳಲ್ಲಿ ಕೈಗಾರಿಕೆಗಳನ್ನು ಏರ್ಪಡಿಸಲು ಸರ್ಕಾರ ಉತ್ತೇಜನ ನೀಡುತ್ತಿದೆ. ಸಣ್ಣ ಕೈಗಾರಿಕೆಗಳಲ್ಲಿ ಮುಖ್ಯವಾದುವೆಂದರೆ ಬುಟ್ಟಿ ಹೆಣಿಕೆ, ನೇಯ್ಗೆ, ಮಡಕೆ ಹೆಂಚು ತಯಾರಿಕೆ, ಎಣ್ಣಿ ತೆಗೆಯುವುದು, ಚಿನ್ನ ಬೆಳ್ಳಿ ಸಾಮಾನುಗಳ ತಯಾರಿಕೆ, ಮರದ ಕೆಲಸ, ಚಾಪೆ ಹೆಣಿಕೆ, ಚರ್ಮ, ಬೀಡಿ, ಅಗರಬತ್ತಿ ತಯಾರಿಕೆ ಮುಂತಾದವು. ರಾಜ್ಯದ ಅರ್ಥವ್ಯವಸ್ಥೆಯಲ್ಲಿ ಸಣ್ಣ ಕೈಗಾರಿಕೆಗಳಿಗೆ ಮೊದಲಿನಿಂದಲೂ ವಿಶಿಷ್ಟ ಸ್ಥಾನವನ್ನು ಕೊಡಲಾಗಿದೆ. ಇದರಿಂದ ಲಕ್ಷಾಂತರ ಜನ ಜೀವನ ಸಾಗಿಸುತ್ತಿದ್ದಾರೆ. ವಿಶಾಲ ಕರ್ನಾಟಕ ರಚನೆಯಾದ ಮೇಲೆ ಪಂಚವಾರ್ಷಿಕ ಯೋಜನೆಯಲ್ಲಿ ಕೈಗಾರಿಕಾಭಿವೃದ್ಧಿಗೆ ಮತ್ತಷ್ಟು ಉತ್ತೇಜನ ಕೊಡಲಾಗಿದೆ. ಇದರಿಂದ ಸಾವಿರಾರು ದೊಡ್ಡ, ಮಧ್ಯಮ ಮತ್ತು ಸಣ್ಣ ಕೈಗಾರಿಕೆಗಳು ರಾಜ್ಯದಲ್ಲಿ ಸ್ಥಾಪಿತವಾದುವು. ಇವು ಖಾಸಗಿ ಮತ್ತು ಸರ್ಕಾರಿ ಕ್ಷೇತ್ರಗಳೆರಡಲ್ಲಿಯೂ ಸ್ಥಾಪಿತವಾಗಿವೆ. ಪಂಚವಾರ್ಷಿಕ ಯೋಜನೆಗಳಲ್ಲಿ ಕೈಗಾರಿಕಾಭಿವೃದ್ಧಿಗಾಗಿ ನೂರಾರು ಕೋಟಿ ರೂ.ಗಳನ್ನು ಮೀಸಲಿಡಲಾಯಿತು. ಇದರ ಫಲವಾಗಿ ಕರ್ನಾಟಕದ ಒಟ್ಟು ಕಾರ್ಖಾನೆಗಳ ಸಂಖ್ಯೆ ೧೯೫೬-೬೭ರ ಅವಧಿಯಲ್ಲಿ ೧,೬೪೦ ರಿಂದ ೩,೧೦೦ಕ್ಕೆ ಏರಿತು. ಇದೇ ಅವಧಿಯಲ್ಲಿ ಈ ಕಾರ್ಖಾನೆಯಲ್ಲಿ ಕೆಲಸ ಮಾಡುವವರ ಸಂಖ್ಯೆ ೧.೯೬ ಲಕ್ಷದಿಂದ ೨.೪೨ ಲಕ್ಷಕ್ಕೇರಿತು. ಕೈಗಾರಿಕಾ ಕ್ಷೇತ್ರದ ಉತ್ಪಾದನೆ ಪಂಚವಾರ್ಷಿಕ ಯೋಜನೆಗಳ ಅವಧಿಯಲ್ಲಿ ದಿನೇ ದಿನೇ ಹೆಚ್ಚುತ್ತಿದೆ. ಸಾರಿಗೆ ಮತ್ತು ಸಂಪರ್ಕ: ರಾಜ್ಯದ ಪಂಚವಾರ್ಷಿಕ ಯೋಜನೆಯಲ್ಲಿ ಸಾರಿಗೆ ಸಂಪರ್ಕಗಳ ಅಭಿವೃದ್ಧಿಗಾಗಿಯೂ ಅನೇಕ ಯೋಜನೆಗಳನ್ನು ಕೈಗೊಳ್ಳಲಾಗಿದೆ. ಇದರ ಫಲವಾಗಿ ೧೯೫೬ರಲ್ಲಿ ೧೦೦೬೦ ಕಿಮೀಗಳ ರಸ್ತೆಗಳಿದ್ದು ೧೯೬೯ರಲ್ಲಿ ೪೫೬೦೦ ಕಿಮೀಗಳಿಗೆ ಹೆಚ್ಚಿತ್ತು. ಎಲ್ಲ ಹಳ್ಳಿಗಳಿಗೂ ಪಟ್ಟಣಗಳಿಗೂ ರಸ್ತೆಯ ಮೂಲಕ ಸಂಪರ್ಕ ಏರ್ಪಡಿಸಿ ಸಾಮಾನು ಸಾಗಾಣಿಕೆಗೂ ವ್ಯಾಪಾರಕ್ಕೂ ಅನುಕೂಲ ಮಾಡುವುದು ಸರ್ಕಾರದ ಉದ್ದೇಶ. ಕರ್ನಾಟಕ ರಾಜ್ಯದ ರಸ್ತೆ ಸಾರಿಗೆ ಸಂಸ್ಥೆ ಈ ವಿಷಯದಲ್ಲಿ ಮಹತ್ತರವಾದ ಕೆಲಸ ಮಾಡುತ್ತಿದೆ. ಹಾಸನ-ಮಂಗಳೂರು ಮತ್ತು ಬೆಂಗಳೂರು-ಸೇಲಂ ರೈಲುದಾರಿಗಳು ಸಾರಿಗೆ ಸಂಪರ್ಕದಲ್ಲಿ ಮಹತ್ವದವಾದವು. ಬೆಂಗಳೂರಿಗೆ ರಾಷ್ಟ್ರದ ಎಲ್ಲ ಮುಖ್ಯ ಪಟ್ಟಣಗಳೊಂದಿಗೂ ರೈಲು ಮತ್ತು ವಿಮಾನ ಸಂಪರ್ಕವುಂಟು. ಸಾರಿಗೆ ಸಂಪರ್ಕಗಳು ಅಭಿವೃದ್ಧಿಗಾಗಿ ಕೇಂದ್ರ ಸರ್ಕಾರ ಸುವರ್ಣ ಚತುರ್ಥ ಯೋಜನೆ ಜಾರಿಗೆ ತಂದಿದೆ. ಅನೇಕ ರಾಷ್ಟ್ರೀಯ ಮತ್ತು ರಾಜ್ಯ ಹೆದ್ದಾರಿಗಳು ರೂಪಿತವಾಗಿವೆ.
ರಾಜ್ಯದ ರಫ್ತು ವ್ಯಾಪಾರ
ಪುರಾತನ ಗ್ರೀಸ್ ಮತ್ತು ರೋಂ ನಾಗರಿಕತೆಗಳ ಕಾಲದಿಂದಲೂ ಕರ್ನಾಟಕಕ್ಕೂ ಪಾಶ್ಚಾತ್ಯ ಲೋಕಕ್ಕೂ ಸಂಪರ್ಕವುಂಟು. ಇದೇ ರೀತಿ ದಕ್ಷಿಣ ಏಷ್ಯ ಮತ್ತು ಆಗ್ನೇಯ ಏಷ್ಯ ಪ್ರದೇಶಗಳ ಜೊತೆಯಲ್ಲಿಯೂ ಕರ್ನಾಟಕ ವ್ಯಾಪಾರ ಮತ್ತು ಸಂಸ್ಕೃತಿ ಸಂಬಂಧ ಇಟ್ಟುಕೊಂಡಿದ್ದುದಕ್ಕೂ ಸಾಕಷ್ಟು ನಿದರ್ಶನಗಳಿವೆ. ಅಂತೆಯೇ ಈಗಲೂ ಕರ್ನಾಟಕದ ಪದಾರ್ಥಗಳು ಹೊರದೇಶಗಳಿಗೆ ಹೆಚ್ಚುಹೆಚ್ಚಾಗಿ ರಫ್ತಾಗುತ್ತಿವೆ. ೧೯೬೭-೬೮ರಲ್ಲಿ ಕರ್ನಾಟಕದ ಒಟ್ಟು ರಫ್ತು ಮೌಲ್ಯ ೩೮ ಕೋಟಿ ರೂ.ಗಳಷ್ಟಿತ್ತು. ಇದರಲ್ಲಿ ಕಬ್ಬಿಣದ ಅದುರಿನಿಂದ ೧೩.೯೫ ಕೋಟಿ ರೂ. ಮತ್ತು ಕಾಫಿಯಿಂದ ೧೨.೩೪ ಕೋಟಿ ರೂ. ಆದಾಯ ಬಂದಿತ್ತು. ಎಂಜಿನಿಯರಿಂಗ್ ಪದಾರ್ಥಗಳು ರಾಜ್ಯಕ್ಕೆ ೨.೨೫ ಕೋಟಿ ರೂ.ಗಳಷ್ಟು ಆದಾಯ ನೀಡಿ, ರಫ್ತು ಸಾಮಗ್ರಿಗಳಲ್ಲಿ ಮೂರನೆಯ ಸ್ಥಾನ ಗಳಿಸಿತು. ಗೋಡಂಬಿ, ರೇಷ್ಮೆ, ಹೊಗೆಸೊಪ್ಪು, ರಫ್ತು ವಸ್ತುಗಳಲ್ಲಿ ಪ್ರಾಮುಖ್ಯ ಪಡೆದವು. ಈ ಎಲ್ಲ ವಸ್ತುಗಳ ರಫ್ತು ಮೌಲ್ಯ ರಾಜ್ಯದ ಒಟ್ಟು ರಫ್ತು ಮೌಲ್ಯದ ಶೇ. ೮೫ರಷ್ಟು. ಇತ್ತೀಚೆಗೆ ಎಂಜಿನಿಯರಿಂಗ್ ಸಾಮಾನುಗಳಿಗೆ ಹೊರದೇಶದಿಂದ ಬೇಡಿಕೆ ಹೆಚ್ಚುತ್ತಿದೆ. ಈಗ ರಾಜ್ಯದ ರಫ್ತು ವಸ್ತುಗಳಲ್ಲಿ ಖನಿಜ, ಕಾಫಿ, ಸಂಬಾರ ವಸ್ತುಗಳು ಗೋಡಂಬಿ, ರೇಷ್ಮೆ, ಹತ್ತಿ, ಹೂಗಳು, ಉಡುಪು, ಯಂತ್ರಗಳ ಬಿಡಿಭಾಗಗಳು ಪ್ರಮುಖವಾಗಿವೆ.
ಹಣಕಾಸಿನ ಸಂಸ್ಥೆಗಳು
ವಾಣಿಜ್ಯ ಬ್ಯಾಂಕುಗಳ ಸ್ಥಾಪನೆಯಲ್ಲಿಯೂ ಕರ್ನಾಟಕ ಹಿಂದೆ ಬಿದ್ದಿಲ್ಲ. ೧೮೭೦ಕ್ಕಿಂತ ಮುಂಚೆಯೇ ಚಿತ್ರದುರ್ಗದಲ್ಲಿ ಒಂದು ವಾಣಿಜ್ಯ ಬ್ಯಾಂಕು ಸ್ಥಾಪಿತವಾಗಿತ್ತು. ಕೈಗಾರಿಕೆ ವಾಣಿಜ್ಯಗಳಿಗೆ ಹೆಚ್ಚಾಗಿ ಕಿರುಸಾಲ ನೀಡುವ ಮುಖ್ಯ ವಾಣಿಜ್ಯ ಬ್ಯಾಂಕುಗಳ ರಾಷ್ಟ್ರೀಕರಣವಾದ ಮೇಲೆ ಅವು ವ್ಯವಸಾಯಕ್ಕೂ ಸಣ್ಣ ಕೈಗಾರಿಕೆಗಳಿಗೂ ಸಾಲ ನೀಡುತ್ತಿವೆ. ೧೯೧೩ರಲ್ಲಿ ಸ್ಥಾಪಿತವಾದ ಮೈಸೂರು ಬ್ಯಾಂಕ್ ಪ್ರಥಮ ಸರ್ಕಾರಿ ಸ್ವಾಮ್ಯದ ಬ್ಯಾಂಕ್ ಅಸ್ತಿತ್ವಕ್ಕೆ ಬಂದಿವೆ. ಬ್ಯಾಂಕ್ಗಳ ಬ್ಯಾಂಕ್ ನಬಾರ್ಡ್ ಮತ್ತು ರಿಸರ್ವ್ ಬ್ಯಾಂಕ್ ಇತರ ರಾಷ್ಟ್ರೀಕೃತ ಬ್ಯಾಂಕ್ಗಳಿಗೆ ಪೋಷಕವಾಗಿವೆ. ಇಂದು ಪ್ರತಿಯೊಂದು ಪಟ್ಟಿಗೂ ಹಾಗೂ ದೊಡ್ಡ ಗ್ರಾಮಗಳನ್ನು ಬ್ಯಾಂಕ್ಗಳ ಸೇವೆ ತಲುಪಿದೆ.
ಜಾಗತೀಕರಣದ ಬೆಳಕಲ್ಲಿ
ಕರ್ನಾಟಕ ರಾಜ್ಯ ಜಾಗತೀಕರಣದ ಬೆಳಕಲ್ಲಿ ಆರ್ಥಿಕವಾಗಿ ದಾಪುಗಾಲು ಹಾಕುತ್ತಿದೆ. ೧೯೯೦ರ ದಶಕದಲ್ಲಿ ಪ್ರಾರಂಭವಾದ ಜಾಗತೀಕರಣ ಪ್ರಕ್ರಿಯೆ ವಿಶ್ವ ಮಾರುಕಟ್ಟೆಗಳನ್ನು ರಾಜ್ಯದ ನಿಲುಕಿಗೆ ತಂದಿತು. ಮಾಹಿತಿ ಕ್ಷೇತ್ರದಲ್ಲಿ ಆದ ಕ್ರಾಂತಿಯ ಪ್ರಯೋಜನ ಪಡೆಯುವಲ್ಲಿ ರಾಜ್ಯ ಸಫಲವಾಗಿದೆ. ಭಾರತದಲ್ಲಿ ಬೆಂಗಳೂರು ಅತಿದೊಡ್ಡ ಮಾಹಿತಿ ತಂತ್ರಜ್ಞಾನದ ಕೇಂದ್ರವಾಗಿವೆ. ವಿದೇಶಿ ಕಂಪನಿಗಳು ವಿಶೇಷವಾಗಿ ಬೆಂಗಳೂರಿನಲ್ಲೂ ಸಾಮಾನ್ಯವಾಗಿ ಇತರೆಡೆ ಸ್ಥಾಪಿತವಾಗಿವೆ. ರಾಜ್ಯದ ಬೊಕ್ಕಸಕ್ಕೆ ಅಪಾರ ಪ್ರಮಾಣದ ಆದಾಯ ಹರಿದು ಬರುತ್ತಿದೆ. ಇದು ಸಾರಿಗೆ ಆರೋಗ್ಯ, ಶಿಕ್ಷಣ ಕ್ಷೇತ್ರಗಳಲ್ಲಿ ಅಧಿಕ ಆಕರ್ಷಣೆಯ ಅಭಿವೃದ್ಧಿಗೆ ಕಾರಣವಾಗಿದೆ. ತಂತ್ರಜ್ಞರಿಗೆ ಉದ್ಯೋಗ ನೀಡುವಲ್ಲಿ ಬೆಂಗಳೂರು ರಾಷ್ಟ್ರಕ್ಕೇ ಆಕರ್ಷಣೆಯ ಕೇಂದ್ರವಾಗಿದೆ. ಜೈವಿಕ ತಂತ್ರಜ್ಞಾನದಲ್ಲಿನ ಕ್ರಾಂತಿಯು ಹೆಚ್ಚಿನ ಉದ್ಯೋಗ ಅವಕಾಶಗಳನ್ನು ಕಲ್ಪಿಸಿದೆ. ಸೇವಾ ಕ್ಷೇತ್ರದಲ್ಲಿ ಪ್ರಗತಿಯಾಗಿದೆ. ರಾಜ್ಯದ ಸುಶಿಕ್ಷಿತರು, ತಂತ್ರಜ್ಞರು, ವೈದ್ಯರು ವಿದೇಶಗಳಲ್ಲಿ ನೆಲಸಿ ಅಪಾರ ಪ್ರಮಾಣದ ವಿದೇಶಿ ವಿನಿಮಯಗಳನ್ನು ದೇಶದೊಳಗೆ ಹರಿಯಬಿಟ್ಟಿದ್ದಾರೆ. ೨೦೧೨ರ ಮಾರ್ಚ್ನಲ್ಲಿ ರಾಜ್ಯ ಸರ್ಕಾರ ಮಂಡಿಸಿದ ಆಯವ್ಯಯದ (ಬಡ್ಜೆಟ್) ಮೊತ್ತ ೧ ಲಕ್ಷ ಕೋಟಿ ರೂ.ಗಳನ್ನು ದಾಟಿದೆ. ಕೃಷಿ ಕ್ಷೇತ್ರಕ್ಕೆ ೧೯೬೬೦ ಕೋಟಿ ರೂ.ಗಳನ್ನು ಮೀಸಲಿಡಲಾಗಿದೆ. ಗ್ರಾಮೀಣಾಭಿವೃದ್ಧಿಗೆ ನಿಗದಿಯಾದ ಮೊತ್ತ ೬೮೯೬ ಕೋಟಿ ರೂ.ಗಳು, ಜಲ ಸಂಪನ್ಮೂಲಕ್ಕೆ ೮೧೦೧ ಕೋಟಿ ರೂ.ಗಳನ್ನು ವೆಚ್ಚ ಮಾಡುವ ಉದ್ದೇಶವಿದೆ. ಶಿಕ್ಷಣದ ಪಾಲು ೧೫೦೭೧ ಕೊಟಿ ರೂ.ಗಳು ಹೀಗೆ ರಾಜ್ಯ ಅಭಿವೃದ್ಧಿ ಪಥದತ್ತ ಸಾಗಿದ್ದು ತಲಾದಾಯವೂ ಹೆಚ್ಚಿದೆ. ಅದೇ ವೇಳೆಗೆ ಜೀವನ ವೆಚ್ಚ ಹೆಚ್ಚಿದ್ದು ಆಸ್ತಿ ವ್ಯವಹಾರಗಳ ಮೌಲ್ಯ ಗಗನಕ್ಕೇರಿದೆ. ವಿವಿಧ ಪ್ರಾದೇಶಿಕ ಅಸಮಾನತೆ ಮತ್ತು ವಿವಿಧ ವೃತ್ತಿಗಳ ಆದಾಯ ಸಾಮರ್ಥ್ಯದ ಕೊರತೆ ಸಮಾಜದಲ್ಲಿ ಅಸಮತೋಲನ ಸೃಷ್ಟಿಸುತ್ತದೆ. ಕಪ್ಪುಹಣದ ಸೃಷ್ಟಿ ಅಧಿಕವಾಗುತ್ತಿದೆ. ಈ ಸಮಸ್ಯೆಗಳನ್ನು ನೀಗಿಸಿಕೊಂಡು ಆಗುತ್ತಿರುವ ಆರ್ಥಿಕ ಪ್ರಗತಿ ಸಮಾಜಕ್ಕೆ ಮಾರಕವಾಗದೆ ಪುರಕವಾಗುವಂತೆ ಮಾಡುವ ಹೊಣೆ ಸರ್ಕಾರದ ಮೇಲಿದೆ. (ಎಂ.ಎ.ಎಂ.)
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಂಧಿ
ಸಂಧಿ ಎಂದರೇನು?
ಎರಡು ಅಕ್ಷರಗಳ ನಡುವೆ (ಸ್ವರ ಇಲ್ಲವೆ ವ್ಯಂಜನ) ಕಾಲ ವಿಳಂಬವಿಲ್ಲದಂತೆ ಮತ್ತು ಅರ್ಥಕ್ಕೆ ವ್ಯತ್ಯಾಸ  ಬರದಂತೆ   ಸೇರಿಸಿ ಉಚ್ಛರಿಸುವುದು ಸಂಧಿ ಎನಿಸುವುದು.ಉದಾ : ಹೊಸಗನ್ನಡ=ಹೊಸ+ಕನ್ನಡ, ಹೊಸ-ಪೂರ್ವಪದ, ಕನ್ನಡ-ಉತ್ತರಪದ  ಪೂರ್ವಪದ+ಉತ್ತರಪದ=ಸಂಧಿಪದ. ಇಲ್ಲಿ ಪೂರ್ವಪದ ಮತ್ತು ಉತ್ತರಪದಗಳು ಮೂಲಪದಗಳು. ಪೂರ್ವಪದದ ಕೊನೆಯ ಅಕ್ಷರ ‘ಅ’ಮತ್ತು ಉತ್ತರಪದದ ಮೊದಲನೆಯ ಅಕ್ಷರ ‘ಕ್’ಸಂಧಿಸಿದಾಗ ಸಂಧಿಕಾರ್ಯ ಆಗುವುದು. ಉದಾ : ಹೊಸ(ಅ)+(ಕ್)ಕನ್ನಡ = ಹ್+ಒ+ಸ್+ಅ+ಕ್+ಅ+ನ್+ನ್+ಅ+ಡ್+ಅ. ಸಂಧಿ = ಕೂಡುವುದು. ಎಂದರೆ, ಎರಡು ವರ್ಣಗಳು ಕೂಡಿ ಸಂಧಿಯಾಗುತ್ತದೆ. ಉದಾ: ಮರ=ಮ್+ಅ+ರ್+ಅ. ಎರಡು ವರ್ಣಗಳು = ಮ್+ಅ ಮತ್ತು ರ್+ಅ.
ಸಂಧಿಗಳಲ್ಲಿ ವಿಧ
ಸಂಧಿಗಳಲ್ಲಿ ಎರಡು ವಿಧ.
ಒಕ್ಕಲಿಗ
ವ್ಯವಸಾಯ ಮಾಡುವವರನ್ನ ಒಕ್ಕಲಿಗ ಎನ್ನುತ್ತಾರೆ, ಕನ್ನಡ ನಾಡು ಅಥವಾ ಕರುನಾಡಿನ ರೈತರನ್ನು ಒಕ್ಕಲಿಗ ಎಂದು ಕರೆಯುತ್ತಾರೆ. ಮಧ್ಯಮ ಪಾಂಡವನಾದ ಅರ್ಜುನನು ಆದಿಚುಂಚನಗಿರಿಯ ಶ್ರೀ ಕಾಲಭೈರವನಿಂದ ಜೋಗಿ ದೀಕ್ಷೆ ಪಡೆದು ದೇಶದಾದ್ಯಂತ ಯಾತ್ರೆ ಮಾಡಿ ಕೃಷಿಕ ಜನರನ್ನು ಒಕ್ಕಲಿಗರನ್ನಾಗಿ ಮಾಡಿದನೆಂಬ ಪ್ರತೀತಿ ಇದೆ. ದಕ್ಷಿಣ ಕರ್ನಾಟಕದ ಬಹು ಸಂಖ್ಯಾತ ಕೃಷಿಕರು ಒಕ್ಕಲಿಗ ಗೌಡರಾಗಿದ್ದಾರೆ. ಆದರೆ ಕರ್ನಾಟಕದ ಉತ್ತರ ಬಾಗದಲ್ಲಿ ಇರುವ ಕೃಷಿಕರು ಸಹಾ ಆಯಾ ಹಳ್ಳಿಗಳಲ್ಲಿ ಒಕ್ಕಲುತನ ಮಾಡುವವರು, ಒಕ್ಕಲಿಗರು ಎಂದೇ ಸಂಬೋಧಿಸುತ್ತಾರೆ. ಕರ್ನಾಟಕದ ಉತ್ತರ ಬಾಗದಲ್ಲಿ ಇದ್ದ ಒಕ್ಕಲಿಗರು 12ನೇ ಶತಮಾನದಲ್ಲಿ ಜಗಜ್ಯೋತಿ ಬಸವಣ್ಣನವರ ಉಪದೇಶ ಪ್ರೇರಣೆಯಿಂದ ಕಾಯಕವೇ ಕೈಲಾಸ ವ್ರತಾಚಾರಣರಾಗಿ ಶರಣ ದೀಕ್ಷೆ ಪಡೆದು ಲಿಂಗಾಯಿತ ಶರಣರಾಗಿ ಪ್ರವರ್ತಿತರಾಗಿರುತ್ತಾರೆ.
ಗಂಗಟಿಕಾರ/ಗಂಗಡಕಾರ ಒಕ್ಕಲಿಗ
ಗಂಗಟಿಕಾರ ಒಕ್ಕಲಿಗ ಗುಂಪು ಮೊದಲನೇ ಅತಿದೊಡ್ಡ ಒಕ್ಕಲಿಗ ಉಪಗುಂಪಾಗಿದೆ. ಗಂಗರಾಜರುಗಳ ಕುಲದವರು ಎಂದು ಇವರುಗಳನ್ನು ಹೇಳುತ್ತಾರೆ. ಬೆಂಗಳೂರು ನಗರ, ಗ್ರಾಮಾಂತರ,ತುಮಕೂರು, ರಾಮನಗರ, ಮಂಡ್ಯ, ಹಾಸನ, ಮೈಸೂರು, ಚಾಮರಾಜನಗರ ಜಿಲ್ಲೆಗಳಲ್ಲಿ ಇವರು ಹೆಚ್ಚಾಗಿ ವಾಸಿಸುತ್ತಾರೆ.
ಮೊರಸು
ಕೋಲಾರ ಮತ್ತು ಚಿಕ್ಕಬಳ್ಳಾಪುರ ಜಿಲ್ಲೆಗಳಲ್ಲಿ ಇವರು ಹೆಚ್ಚಾಗಿ ವಾಸಿಸುತ್ತಾರೆ
ಹಾಲಕ್ಕಿ ಒಕ್ಕಲಿಗ
ಉತ್ತರ ಕನ್ನಡ ಜಿಲ್ಲೆಯಲ್ಲಿ ಇವರು ಹೆಚ್ಚಾಗಿ ವಾಸಿಸುತ್ತಾರೆ
ಹಳ್ಳಿಕಾರರು
ಇವರು ತುಮಕೂರು ಜಿಲ್ಲೆ, ಚಿಕ್ಕಮಗಳೂರು, ಮಂಡ್ಯ, ಹಾಸನ ಜಿಲ್ಲೆಗಳಲ್ಲಿ ಹೆಚ್ಚಾಗಿ ವಾಸಿಸುತ್ತಾರೆ. ಹಳ್ಳಿಕಾರರಲ್ಲಿ 101 ಕುಲಗಳು ಇರುವುದು ವಿಶೇಷ,
ನಾಮದಾರಿ ಒಕ್ಕಲಿಗ
ನಾಮಧಾರಿ ಒಕ್ಕಲಿಗ ಗುಂಪು ಎರಡನೇ ಅತಿದೊಡ್ಡ ಒಕ್ಕಲಿಗ ಉಪಗುಂಪಾಗಿದೆ. ಶಿವಮೊಗ್ಗ, ಹಾಸನ, ಚಿಕ್ಕಮಗಳೂರು, ಕೊಡಗು ಮತ್ತು ದಕ್ಷಿಣ ಕನ್ನಡ ಜಿಲ್ಲೆಗಳಲ್ಲಿ ಕರ್ನಾಟಕದ ಮಲ್ನಾಡ್ ಪ್ರದೇಶದಲ್ಲಿ ಮುಖ್ಯವಾಗಿ ಕಂಡುಬಂದರೂ, ಅವರು ಕರಾವಳಿ ಮತ್ತು ಬಯಲು ಸೀಮೆಗಳಿಗೆ ಹರಡಿದ್ದಾರೆ.
ಮೂಲತಃ 18 ಕುಟುಂಬಗಳಿಗೆ ಅಥವಾ  ಉಪ-ಕ್ಷೇತ್ರಗಳು ಮತ್ತು ಮಡಿಕೆಗಳಿಗೆ ಇವರು ಸೇರಿರುತ್ತಾರೆ ಎಂದು ಹೇಳಲಾಗಿದೆ. ಹೆಚ್ಚಿನ ಒಕ್ಕಲಿಗ ಪಂಗಡಗಳು ಶೈವ ಅಥವಾ ವೈಷ್ಣವ ದೇವರುಗಳ ಆರಾಧಕರು. ಈ ಹಿಂದೆ ನಾಮಧಾರಿ ಗೌಡರು, ಜೈನ ಧರ್ಮಕ್ಕೆ ಪರಿವರ್ತಿತರಾಗಿದ್ದ ಒಕ್ಕಲಿಗರೇ ಆಗಿದ್ದರು. ಹೊಯ್ಸಳ ರಾಜ ವಿಷ್ಣುವರ್ಧನನು ಜೈನ ಮತದಿಂದ ವೈಷ್ಣವ ಮತಕ್ಕೆ ಪರಿವರ್ತಿತನಾದ ಸಮಯದಲ್ಲಿ ಅವರೊಂದಿಗೆ ಅನೇಕ ಜೈನರು ಹಿಂದೂ ಧರ್ಮಕ್ಕೆ ಮರು ಪರಿವರ್ತನೆಯಾದರು. ಶ್ರೀವೈಷ್ಣವ ಆಚಾರ್ಯ, ಶ್ರೀ ರಾಮಾನುಜರಿಂದ ಅವರು ಶ್ರೀವೈಷ್ಣವ ನಾಮ ಅಥವಾ ತಿಲಕವನ್ನು ಧಾರಣೆ ಮಾಡಿದರು. ಆ ನಂತರ ಈ ಒಕ್ಕಲಿಗ ಪಂಗಡ ನಾಮಧಾರಿ ಗೌಡರು ಎಂಬ ಹೆಸರನ್ನು ಪಡೆದುಕೊಂಡಿರು. ಆದ್ದರಿಂದ ಅವರು ವಿಷ್ಣು ಮತ್ತು ತಿರುಪತಿ ತಿಮ್ಮಪ್ಪನ ಆರಾಧಕರು ಆಗಿದ್ದರು. ಇಂದಿಗೂ ಅವರು ಜೈನ ಸಂಪ್ರದಾಯಗಳ ಕುರುಹುಗಳನ್ನು ಉಳಿಸಿಕೊಳ್ಳುತ್ತಾರೆ. ಉದಾಹರಣೆಗೆ, ಕೆಲವು ನಾಮಧಾರಿ ಉಪ-ಪಂಗಡಗಳು ಕಟ್ಟುನಿಟ್ಟಾಗಿ ಸಸ್ಯಾಹಾರಿಗಳಾಗಿವೆ (ಬಹುತೇಕ ಒಕ್ಕಲಿಗರು ಸಸ್ಯಾಹಾರವಲ್ಲದವರು) ಮತ್ತು ಹೆಚ್ಚಿನ ಕುಟುಂಬಗಳಲ್ಲಿ ತಮ್ಮ ಪೂರ್ವಜರನ್ನು ಸ್ಮರಿಸುವ ಸಂದರ್ಭದಲ್ಲಿ, ಜೈನ ಎಡೆ ಎಂಬ ವಿಶೇಷ ಸಸ್ಯಾಹಾರಿ ಆಹಾರವನ್ನು ತಯಾರಿಸುತ್ತಾರೆ.
ತುಳು ಅರೆಬಾಷೆ ಗೌಡ
ತುಳು ಅರೆಬಾಷೆ ಗೌಡ ಮುಖ್ಯವಾಗಿ ದಕ್ಷಿಣ ಕನ್ನಡ ಜಿಲ್ಲೆ, ಕೊಡಗು ಜಿಲ್ಲೆ, ಭಾರತದ ಕರ್ನಾಟಕ ರಾಜ್ಯ ಮತ್ತು ಕೇರಳ ರಾಜ್ಯದ ಕಾಸರಗೋಡಿನ ಬಂಡಡ್ಕಾ ಗ್ರಾಮದಲ್ಲಿ ನೆಲೆಗೊಂಡಿರುವ ಒಕ್ಕಲಿಗ ಸಮುದಾಯದ ಉಪವಿಭಾಗವಾಗಿದೆ. ಅವರು ೧೦ ಕುಟುಂಬ ಮತ್ತು ೧೮ ಬರಿಯ ತಮ್ಮ ಆದಿಸ್ವರೂಪದ ಮೂಲ ಕುಟುಂಬಗಳನ್ನು ಹೊಂದಿದ್ದಾರೆ.
ಉಪ್ಪಿನ ಕೊಳಗ ಒಕ್ಕಲಿಗರು
ಉಪ್ಪಿನ ಕೊಳಗ ಒಕ್ಕಲಿಗರು ಹೆಚ್ಚಿಗೆ ರಾಜನಂತೆ, ಬ್ಯಾಡನೂರು ಪಾವಗಡ ಇಲ್ಲಿ ೧೮ ನೇ ಶತಮಾನದ ಅಸುಪಾಸಿನಲ್ಲಿ ಇದ್ದು ವಿಜಯನಗರದ ಶ್ರೀರಂಗರಾಯರ ಕಾಲದಲ್ಲಿ ಆಂಧ್ರಗಡಿ ಭಾಗದಲ್ಲಿ ಗೌಡಿಕೆ ಮಾಡುತ್ತಿರುವುದು ದಾಖಲಿದೆ. ಇವರು ತುಮಕೂರು ಜಿಲ್ಲೆ ಮತ್ತು ಈ ಜಿಲ್ಲೆಯ ಮಧುಗಿರಿ, ಪಾವಗಡ,  ಅಕ್ಕಪಕ್ಕದ ಭಾಗಗಳಲ್ಲಿ ವಾಸವಾಗಿದ್ದರೆ.
ಉಲ್ಲೇಖಗಳು
ವರ್ಗ:ಸಮಾಜ ವರ್ಗ:ಜಾತಿಗಳು
ಕವಾಸ್ ಜಿ ನಾನಾಭಾಯ್ ದಾವರ್
thumb|right|250px|'ಮುಂಬಯಿನ ತಾರ್ ದೇವ್ ನಲ್ಲಿ, ಸ್ಥಾಪಿಸಿದ ಮೊಟ್ಟಮೊದಲ ಹತ್ತಿ-ಗಿರಣೆ' ೧೮೫೪ ರಲ್ಲಿ ಕವಾಸ್ ಜಿ ನಾನಾಭಾಯ್ ದಾವರ್, ಎಂಬ ಒಬ್ಬ ಪ್ರಗತಿಶೀಲ ಪಾರ್ಸಿ-ಉದ್ಯಮಿ, ಯವರ ನೆರವಿನಿಂದ 'ತಾರ್ ದೇವ್ ,' ಎಂಬ  ಮುಂಬಯಿನ-ಉಪನಗರದಲ್ಲಿ,"The Bombay Spinning Mill, ಎನ್ನುವ ಹೆಸರಿನ ಒಂದು ಹತ್ತಿಗಿರಣಿ ಸ್ಥಾಪಿಸಲ್ಪಟ್ಟಿತು. ಇದು ಮುಂಬಯಿ ನಗರದ ಮೊಟ್ಟಮೊದಲ ಹತ್ತಿಗಿರಣಿಯೆಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. 'ಬ್ರಿಟಿಷ್ ಕಂಪೆನಿ ಸರ್ಕಾರ', ಮೊದಲು, 'ಕವಾಸ್ ಜಿ ಯವರು', ತಮ್ಮಜೊತೆ ಪೈಪೋಟಿಗಿಳಿದಿದ್ದಾರೆಂಬ ಭಾವನೆ ಹೊಂದಿದ್ದರು
ಮುಂಬಯಿನಲ್ಲಿ ಮೊದಲ ಹತ್ತಿ ಗಿರಣಿ ಸ್ಥಾಪನೆ
ಬ್ರಿಟಿಷ್ ಭಾರತದ ಆಡಳಿತದಲ್ಲಿ, ಅವರು ನಮ್ಮದೇಶದ ಜನರು ತಯಾರಿಸುತ್ತಿದ್ದ ವಸ್ತುಗಳ ಬಗ್ಗೆ ಅನಾದರ,ಮತ್ತು ಅವರ ಉದ್ಯಮದ ಉತ್ಪಾದನೆಗಳನ್ನು ಮೆರೆಸುತ್ತಿದ್ದ ಬಗ್ಗೆ, ತಾರತಮ್ಯಗಳ ವಿರುದ್ಧವಾಗಿ ಈ ಹತ್ತಿ-ಗಿರಣಿಯ ಸ್ಥಾಪನೆಯಾಯಿತು. ಆಗ ನಮ್ಮದೇಶದಲ್ಲಿ ಬೆಳೆದ ಕಚ್ಚಾವಸ್ತು, ಹತ್ತಿಯನ್ನು ಇಂಗ್ಲೆಂಡ್ ನ 'ಲಂಕಾಶೈರ್ ಟೆಕ್ಸ್ ಟೈಲ್ ಫ್ಯಾಕ್ಟರಿ'ಗಳಿಗೆ, ರಫ್ತುಮಾಡಿ, ಅದರ ಬದಲು ಸಿದ್ಧ ವಸ್ತು-ಹತ್ತಿ ಬಟ್ಟೆಗಳನ್ನು ಆಮದುಮಾಡಿಕೊಳ್ಳುತ್ತಿದ್ದರು. ಆದರೆ, ಇದಕ್ಕಾಗಿ ನಮ್ಮ ದೇಶ ಅತಿಹೆಚ್ಚಿನ ಬೆಲೆ ತೆರ ಬೇಕಾಗಿತ್ತು. ಕವಾಸ್ ಜಿ ಯವರು, ಭಾರತದಲ್ಲಿ ಹತ್ತಿಗಿರಣಿಗಳನ್ನು ಸ್ಥಾಪಿಸಿದ್ದರಿಂದ, ಬ್ರಿಟನ್ ನ ಬಟ್ಟೆಗಳಿಗೆ ಕಡಿಮೆ ಬೇಡಿಕೆಬರುವಬಗ್ಗೆ ಅಲ್ಲಿನ ಕಾರ್ಮಿಕರ, ಪ್ರತಿರೋಧವಿತ್ತು. ಆದರೆ, ಕಾಲಕ್ರಮೇಣ ,ಅವರು ತಯಾರಿಸಿದ ಹತ್ತಿಬಟ್ಟೆ ತಯಾರಿಸುವ ಯಂತ್ರೋಪಕರಣಗಳ ಹೆಚ್ಚುವರಿ ಗಿರಾಕಿಗಳಲ್ಲಿ ಭಾರತದೇಶವೂ ಇದ್ದದ್ದರಿಂದ ಆ ಭಾರತದ ವಿರುದ್ಧದ ಅಭಿಯಾನ ತಣ್ಣಗಾಯಿತು.
ಆಗಿದ್ದ ಮುಂಬಯಿನ'ಟೆಕ್ಸ್ ಟೈಲ್ ಮಿಲ್ಸ್ ಗಳ'ಸಂಖ್ಯೆ
೧೮೭೦ ರಲ್ಲಿ ಮುಂಬಯಿನಲ್ಲಿ ಕೇವಲ ೧೩ ಟೆಕ್ಸ್ ಟೈಲ್ ಮಿಲ್ ಗಳಿದ್ದವು. ಆದರೆ ೧೮೯೫ ರ ಕೊನೆಯ ಹೊತ್ತಿಗೆ, ೭೦ ಗಿರಣಿಗಳು ಉತ್ಪಾದಿಸುತ್ತಿದ್ದವು. ಅದು ಹಾಗೆಯೇ ಬೆಳೆದು,೧೯೧೫ ರಲ್ಲಿ ೮೩ ಕ್ಕೆ ಹೆಚ್ಚಿತು. ಎರಡನೆಯ ವಿಶ್ವಯುದ್ಧ ದ ನಂತರ, ಜಪಾನ್ ದೇಶ, ಯಂತ್ರೋದ್ಯಮ ಕ್ಶೇತ್ರದಲ್ಲಿ ಗಮನಾರ್ಹ ಪ್ರಗತಿಸಾಧಿಸಿ ಔದ್ಯೋಗೀಕರಣದ ಎಲ್ಲಾ ವಲಯಗಳಲ್ಲೂ ಮುಂದುವರೆಯಿತು. ಕೃತಕ ನೂಲಿನ ಬಟ್ಟೆಗಳು ಹಾಗೂ,ಹತ್ತಿವಸ್ತ್ರೋದ್ಯಮದಲ್ಲಿ ಪ್ರಗತಿಯನ್ನು ಸಾಧಿಸಿತು. ಇದು ಮುಂಬಯಿನ ಹತ್ತಿಗಿರಣಿಗಳಿಗೆ ಸವಾಲನ್ನು ಒಡ್ಡಿದ್ದಲ್ಲದೆ, ಕ್ರಮೇಣ ಗಿರಣಿಗಳ ಸಂಖ್ಯೆ ಕಡಿಮೆಯಾಗತೊಡಗಿತು. ೧೯೫೩ ರಲ್ಲಿ ಕೇವಲ ೫೩ ಮಿಲ್ ಗಳು ಮುಂಬಯಿನಲ್ಲಿ ಕೆಲಸಮಾಡುತ್ತಿದ್ದವು.
ಪಾರ್ಸಿ ಉದ್ಯಮಿಗಳು,ಮಂಚೂಣಿಯಲ್ಲಿದ್ದರು
ಪಾರ್ಸಿ-ಉದ್ಯಮಿಗಳು, ಎಲ್ಲ ಕ್ಷೇತ್ರಗಳಲ್ಲೂ ಮುಂದಿದ್ದರು. ಅವರು ಇಟ್ಟುಕೊಳ್ಳುತ್ತಿದ್ದ ಹೆಸರುಗಳು ಪ್ರಮುಖವಾಗಿ ಅವರ ವೃತ್ತಿಯನ್ನು ಅವಲಂಭಿಸಿದ್ದವು. ಇಂಗ್ಲೀಷ್ ಜನರಿಗೆ ಸರಿಸಮಾನರಾಗಿ, ಸವಾಲನ್ನು ಹಾಕುವ ವೃತ್ತಿಪರ ಜನಾಂಗವೆಂದರೆ ಮೊದಲಿಗೆ, 'ಪಾರ್ಸಿ ಜನಸಮುದಾಯ,' ಎಂದು ಹೆಸರಾಗಿತ್ತು. ಅವರ ಹೆಸರುಗಳು ಹೀಗಿರುತ್ತಿದ್ದವು. 'ಲಾಯರ್,ಡಾಕ್ಟರ್,' 'ಪೇಮಾಸ್ಟರ್,ಇಂಜಿನಿಯರ್', 'ಕಾನ್ಫೆಕ್ಶನರ್,' 'ರೆಡಿಮನಿ,'ರೆಡಿಮನಿ ಯವರು, ಮೊಟ್ಟಮೊದಲಿಗೆ, ಬ್ರಿಟಿಷ್ ಜನರಿಗೇ ಹಣವನ್ನು ಸಾಲಕೊಟ್ಟವರು]
ಪ್ರಗತಿಪರ ಉದ್ಯಮಿಗಳು
ಭಾರತದಲ್ಲಿ ಮತ್ತು ಮುಂಬಯಿಮಹಾನಗರದಲ್ಲಿ ಪಾರ್ಸಿಗಳು,ವಿದ್ಯಾವಂತರು, ಪ್ರಗತಿಪರ-ಉದ್ಯಮಿಗಳು, ಮತ್ತು ಉದಾರಿ-ಜನಗಳೆಂದು ಹೆಸರುವಾಸಿಯಾಗಿದ್ದರು. ೧೮೦೦, ರ ಹೊತ್ತಿಗೆ ಪಾರ್ಸಿ ವರ್ತಕರು,ಉದ್ಯಮವಲಯಗಳಲ್ಲಿ ಪ್ರಗತಿಸಾಧಿಸಿ, ಮುಂಬಯಿನ ಬಹಳಶ್ಟು ಜಮೀನಿನ ಭೂಮಾಲೀಕರಾದರು. ಅಂದಿನ, ಮುಂಬಯಿನ ಅರ್ಧದಷ್ಟು ಸ್ಥಿರ-ಆಸ್ತಿಯನ್ನು ತಮ್ಮ ವಶಪಡಿಸಿಕೊಂಡಿದ್ದರು. ಅವರ ಅನೇಕ ಭಾರಿ ಮನೆಗಳನ್ನು ಯೂರೋಪಿಯನ್ನರಿಗೆ ಬಾಡಿಗೆ ಕೊಡುತ್ತಿದ್ದರು.